הר הבית

280px|ממוזער|מפת מבני ושערי הר הבית כיום**הר הבית** (בערבית: **الحرم الشريف**, בתעתיק מדויק: **אלחרם אלשריף**, בתעתיק הרגיל: **אל-חראם א-שריף**; באנגלית: **Temple Mount**) הוא מתחם קדוש ליהודים ולמוסלמים בחלקה הדרום־מזרחי של העיר העתיקה בירושלים. בימינו המתחם שטוח ברובו, בצורה כמעט מלבנית, שטחו כ־144 דונם, והוא מגיע לגובה של 743 מטר מעל פני הים בפסגתו.

הר הבית הוא המקום הקדוש ביותר לעם היהודי, שבו שכן המבנה הקדוש ביותר ליהודים – בית המקדש (הראשון והשני), והוא המקום היחיד, על פי ההלכה, שבו יוכל לשכון המקדש בעתיד. היהודים פונים לכיוונו בתפילה שלוש פעמים ביום, ומתפללים להקמת בית המקדש השלישי. על־פי המסורת היהודית, הר הבית הוא המקום ממנו נברא העולם ("אבן השתייה"), בו התקיימה עקידת יצחק, ובו נעצרה מגפת דבר שהשתוללה בעם בימי דוד המלך.

ההר, עליו עומדים כיום מסגד אל־אקצא וכיפת הסלע, הוא המקום השלישי בקדושתו באסלאם הסוני. על־פי רוב פרשני הקוראן המוסלמים, ממנו עלה מוחמד השמימה עם המלאך גבריאל במסעו הלילי.

הר הבית נחשב למקום בעל רגישות פוליטית בין-לאומית גבוהה, והמתחם עומד ברקע לסכסוכים רבים בין מוסלמים ליהודים מאז שנות ה־20 של המאה ה־20. מאז מלחמת ששת הימים המתחם נמצא בשליטה ישראלית, ולפי החוק הישראלי אף בריבונות ישראלית, ומנוהל באופן רשמי על ידי משרד הווקף בירדן.

## הגדרת המקום
### שמות
#### בעברית
במקרא מכונה הר הבית בעיקר **הר ציון** או **הר ה**', ופעם אחת בשם **הר המוריה**, שמופיע בתנ"ך בתיאור בניית בית המקדש הראשון על ידי שלמה בספר דברי הימים: . במסורת מקובל זיהוי "הר המוריה" עם ההר ב"אֶרֶץ הַמֹּרִיָּה" הנזכר כמקום עקידת יצחק, וכך גם ביארו חז"ל את המילים "**ה' יִרְאֶה**" שנאמרו על ידי אברהם בעקדת יצחק, שהכוונה בכך לרמוז על בית המקדש שעתיד להיבנות שם. השומרונים אינם מזהים את הר המוריה עם הר הבית, אלא עם הר גריזים. חוקר המקרא יאיר זקוביץ מעיר כי יש הצדקה בבחירה זו, שכן אלון מורה, השוכנת בצפון השומרון, הייתה מקום בעל מעמד מקודש בספר בראשית, שניתן לזהותו עם "ארץ המוריה".

השם "הר הבית" מוזכר פעמיים בתנ"ך. אזכור אחד הוא בנבואת מיכה מימי חזקיהו מלך יהודה: . האזכור השני הוא ציטוט של נבואת מיכה בתקופת ירמיהו ויהויקים. פירוש השם "הר הבית" הוא ההר עליו בנוי בית המקדש. האזכור הראשון של "הר הבית", ככינוי למתחם מוגדר, הוא במשנה, במסכת מדות. התיאור המופיע שם מתייחס, כנראה, לחומת הר־הבית מהתקופה החשמונאית, שהיא קטנה בממדיה מהחומה שבנה הורדוס להרחבת המתחם.

#### בערבית
מאז תחילת התקופה המוסלמית בארץ ישראל, שומרו שמות המקומות בארץ בתעתיק ערבי, כפי שהיו. כך גם לגבי הר הבית, אשר נקרא מאז התקופה המוסלמית הקדומה ועד לתחילת המאה ה־20 "בית אל מקדס" (ערבית: بيت المقدس), כאשר המונח מתייחס לאזור התחום בחומות משלהי ימי הבית השני. שם נוסף הוא "אל־חרם א־שריף" או "אל־חרם אל־קודסי א־שריף" (ערבית: **الحرم القدسي الشريف**, תעתיק מדויק: אל-חַרַם אל־קֻדְסי א־שַריף. תרגום: המתחם הקדוש הירושלמי המכובד). בחלק מהתקופה המוסלמית הקדומה ומאז שנות ה־90 של המאה ה־20, ומסיבות פוליטיות, החלו הערבים לקרוא גם למתחם כולו מסגד אל־אקצא (ערבית: **الْمَسْجِد الْأَقْصَى**, תעתיק מדויק: אלְמַסְגִ'ד אלְאַקְצָא, תעתיק חופשי: אלְ־מַסְגִ'ד אלְ־אַקְסָא, משמעות השם: "המסגד הרחוק ביותר" או "המסגד הקיצון"), על שם המבנה שבקצהו הדרומי של ההר, הקרוי בשם זה.

עדות לשם הערבי "בית אל מקדס" ניתן למצוא למשל אצל קונרד שיק שחי בירושלים במאה ה-19 והתמחה בשיקום מבנים והוזמן לבצע עבודות בינוי ושחזור נרחבים במבנים השונים שבהר הבית. הוא חקר ומיפה את האתר ופרסם ספר על המתחם בשם Beit El Makdas בשנת 1887. דוגמה אחרת היא כתובת נובא - כתובת הקדש בת כאלף שנה שנמצאה בכפר נובא מצפון לחברון.

בתחום מתחם הר הבית ישנם מספר אתרי משנה, וביניהם: המסגד בחלקו הדרומי של המתחם – מסגד אל־אקצא (ערבית: **الْمَسْجِد الْأَقْصَى**, תעתיק מדויק: אלְמַסְגִ'ד אלְאַקְצָא, תעתיק חופשי: אלְ־מַסְגִ'ד אלְ־אַקְסָא, משמעות השם: "המסגד הרחוק ביותר" או "המסגד הקיצון"), ומבנה "כיפת הסלע" (ערבית: **قبة الصخرة**, תעתיק: קבת אל-צח'רה, הגייה: קוּבַּת אַ-סַחְ'רַה; נקראת לעיתים "**כיפת הזהב**"), בעל כיפת הזהב הניצב מעל אבן השתייה, במרכזו ובפסגתו של הר הבית.

המונח היהודי למתחם בערבית הוא "הר המקדש" (ערבית: جبل الهيكل, תעתיק: "גַ'בָּל אלהַיְכָּל").

### מידות
המתחם הנראה כיום לעין הוא מבנה ענק שנבנה ביוזמת הורדוס בשלהי המאה הראשונה לפני הספירה ובראשית המאה הראשונה לספירה והיה המתחם המקודש הגדול ביותר בעולם העתיק. המבנה הוקם כדי לשמש בסיס למקדש שבנה על־גביו. הקירות החשופים של הבניין הענק הם קירות תמך המכונים "כתלים", והמפורסם שבהם הוא הכותל המערבי. אורכו של כותל זה הוא 478 מטר, הדרומי – 277.75 מטר, המזרחי – 452.25 מטר, ואורכו של הצלע הצפוני הוא 305.75 מטר ולכן שטח המתחם הוא 135,495 מטר רבוע.

הבניין ה חובק את המתחם הקדום יותר ומסתיר אותו. המתחם הקדום היה, על פי המסורת היהודית, 500 על 500 אמה. הוא הוקם, כנראה, על ידי החשמונאים ועליו ניצב בית המקדש השני. בתקופת בית ראשון, הוא נקרא "הר המוריה" ובפסגתו עמד בית המקדש הראשון.

[250px|ממוזער|רחבת כיפת הסלע, בצילום משנת 1910. במרכז חשופה [אבן השתייה, נקודת היווצרותו של העולם על פי המסורת העיקרית ביהדות.]]
על הר הבית בנויים כיפת הסלע, מסגד אל־אקצא ומבנים משניים נוספים. מפלס הר הבית מחולק לשני מפלסים עיקריים: המפלס התחתון, המכונה "הרציף ההיקפי", נמצא בגובה של כ־740 מטר מעל פני הים; המפלס העליון, המכונה "המשטח הראשי" מתנשא כ־4 מטר מעל המפלס שסביבו, בגובה 744 מעל פני הים. מידות המפלס העליון כ־140 על 160 מטר, והמבנה העיקרי שעליו הוא כיפת הסלע.

### גבולות וטופוגרפיה
הר המוריה נמוך יחסית לסביבתו, גבוה יותר רק משלוחת עיר דוד שמדרום להר. פסגתו מגיעה ל־743 מטרים מעל פני הים.

ההר תחום ממזרח בנחל קדרון המפריד בינו לבין רכס הר הזיתים; הגיא המרכזי (המכונה עמק הטירופיאון) ממערב (רחוב הגיא) ובנחל בית זיתא מצפון. צדו הדרומי תחום בשלוחת 'גבעת העופל', ממנה משתפלת גבעת עיר דוד.

בעקבות בניית רחבת הר הבית בידי המלך הורדוס בהר הבית במאה ה־1 לפנה"ס (ראו להלן), נעלם כמעט כליל תוואי ההר הטופוגרפי המקורי, ו"נקבר" תחת הרחבה הגדולה ומאחורי קירות התמך שבנה הורדוס. רחבה גדולה זו "גולשת" מעבר לגבולות ההר הטופוגרפי, ונשענת גם על הר ציון מדרום־מערב, ועל רכס בית זיתא מצפון. גובה הרחבה מעל פני הקרקע בנקודה הגבוהה ביותר (בפינת הכותל המזרחי והכותל הדרומי), מגיע לכדי 50.6 מטרים.

במהלך בניית המתחם הושארה פסגתו המקורית של הר המוריה כשהיא בולטת מתוך הרחבה, בחלק המכונה היום בערבית: 'מצטבא', בפסגת הר הבית. פסגה זו אינה ממוקמת במרכז הרחבה, אלא בחלק המערבי של המתחם, ומהווה את רצפתה של כיפת הסלע, אותה סובבים המבקרים במקום. על פי השיטה המרכזית במסורת היהודית, נקודה זו היא אבן השתייה, ממנה הושתת (נבנה) העולם, והיא מקום קודש הקדשים שבמקדש, אך יש הקובעים את מקום אבן השתייה מצפון, ממערב או מדרום למקום זה, ובהתאם לכך את מקום המקדש כולו.

## היסטוריה
### תקופת בית ראשון
על פי המקרא, כאשר חולקו הנחלות לשבטי ישראל, נשארה ירושלים עיר יבוסית מבוצרת שנקראה "יבוס". דוד המלך החליט לכבוש את יבוס והפך אותה לבירת ממלכתו. את השם "עיר דוד" דוד נתן למצודת ציון לאחר שכבש אותה, בזמן שהשם הכנעני "ירושלים" נותר בעינו לעיר עצמה. כיום, השם "עיר דוד" מציין את כל שלוחת הגבעה המזרחית של ירושלים הקדומה. הר הבית היה אז מחוץ לעיר, ועל פי המקרא שימש כגורן של ארוונה היבוסי שהיה מלך. דוד קנה מארוונה את הגורן בחמישים שקלי כסף, בעקבות אירוע עצירת מגפת דבר שאיימה על ירושלים. הוא בנה שם מזבח, והקריב שם קורבן לאלוהי ישראל כדי לעצור את מגפת הדבר שפגעה בעם, כעונש על המפקד שערך דוד. דוד תכנן להקים את בית המקדש במקום, ואף החל לעשות זאת, אלא שגד הנביא עצר בעדו והורה לו להשאיר את המלאכה לבנו שימלוך אחריו. בנו שלמה בנה את בית המקדש הראשון על הר הבית בערך בשנת 967 לפנה"ס, סביב אבן ענקית שהייתה במקום, המכונה "אבן השתייה". יש הסוברים כי סביב אותה אבן עמד בעבר מקדש יבוסי פגני, לעומת זאת על פי פשט המקרא נראה שהמקום שימש כגורן של ארוונה היבוסי שנשאר שם אף לאחר כיבוש העיר.

על פי המקרא, הוקם בית המקדש הראשון בהר הבית כמקדש לאלוהי ישראל על ידי שלמה המלך. בית המקדש שימש כמרכז פולחני, דתי, ולאומי, שבו נמצאו הכהנים והחכמים. מבנה בית המקדש היה על בסיס תבנית המשכן אותו הקים משה במדבר סיני, אך בממדים גדולים יותר ובשכלול ופאר רבים יותר. ארכאולוגים שונים מצאו הקבלות במספר פרמטרים בין המקדש לבין מקדשים אחרים בלבנט העתיק. על פי המתואר בתנ"ך, התקיימה במקדש בתקופות מסוימות גם עבודת אלילים, במיוחד בתקופת מנשה המלך. בית המקדש הראשון עמד על תילו עד 586 לפנה"ס, עת ערך נבוכדנאצר מלך בבל מסע עונשין נגד ירושלים המורדת, החריב את העיר ואת המקדש, בזז את כלי המקדש והגלה את שארית העם היהודי שנותר בארץ לאחר גלות יהויכין.

### תקופת בית שני
[ממוזער|200px|ימין|[קשת רובינסון והפינה הדרום־מערבית של הר הבית]]
[שמאל|ממוזער|250px|כתובת '''"ל[בית התקיעה"** שנמצאה למרגלות הכותל הדרומי של ההר על ידי הארכאולוג [[בנימין מזר]] ומתוארכת לתקופת בית שני. כיום נמצא ב[[מוזיאון ישראל]].]]
[[כורש]] מלך [[האימפריה הפרסית|פרס]], שהעניק חופש פולחן דתי לעמים רבים, פרסם את [[הכרזת כורש]], אשר על פי ה[[מקרא]] מזכירה באופן פרטני את בנייתו המחודשת של בית המקדש בירושלים. במסגרת הצהרה זו איפשר כורש את [[שיבת ציון]] – חזרת הקהילה היהודית מגלותה ב[[בבל]] ל[[ארץ ישראל]].

על פי המקרא, חידוש בניית [[בית המקדש השני]] היה בשנה השנייה למלכות [[דריווש הראשון|דריווש]] מלך פרס (520 לפנה"ס). מבנה בית המקדש השני, בראשיתו, היה קטן יחסית לבית המקדש הראשון, ובדומה לו, שימש כמרכז רוחני, ציבורי, משפטי וכלכלי, שבו ישבו ה[[סנהדרין|סנהדראות]] השונות, הקטנות והגדולות. במשך רוב שנות קיומו התקיים בו הפולחן היהודי, גם תחת שליטים זרים.

חריגה מכך ארעה בידי [[אנטיוכוס הרביעי]] [[בית סלאוקוס|הסלאוקי]] בשנת [[169 לפנה"ס]], כאשר [[יאסון (כהן גדול)|יאסון]] [[כהן גדול|הכהן הגדול]] המודח ניסה לכבוש את ירושלים מחדש בעזרת [[בית טוביה]]. אנטיוכוס שאולץ על ידי הרומאים להפסיק את המצור על [[אלכסנדריה]] שבמצרים, עלה על ירושלים והר הבית, שינה את שמה לאנטיוכיה, בזז את אוצרות בית המקדש והפך את מקום המקדש למקום פולחן לאל היווני [[זאוס]], פולחן שכלל העלאת קורבנות [[חזיר הבית|חזיר]], חיה טמאה בעיני היהודים ואסורה להקרבה על פי התורה. תופעה זו של הקרבת חזיר היא אחד הגורמים לפרוץ [[מרד החשמונאים]], שהוביל לעצמאות יהודית בארץ ישראל, ולהחזרת עבודת הקרבנות וטיהור המקדש.

בעקבות סכסוך ירושה בין צאצאי ה[[חשמונאים]], באביב [[63 לפנה"ס]], עלה עם צבאו מ[[דמשק]] [[גנאיוס פומפיוס מגנוס]] המפקד הרומאי של [[אסיה הקטנה]], לאחר שהכריע בשאלת המלוכה לטובת [[הורקנוס השני]] על פני אחיו [[אריסטובולוס השני]]. אריסטובלוס ונאמניו לא קיבלו את הדין והתבצרו ב[[סרטבה]] ובהר הבית. לאחר שאריסטובלוס ונאמניו בסרטבה נכנעו, המשיכו אנשיו להתבצר בהר הבית, דבר שהביא את הרומאים לצור על ההר, להקים [[דייק]] סביבו ולשפוך סוללות בצפונו ובמערבו. לאחר מצור שארך שלושה חודשים כבשו ב[[שבת]] את ההר והרגו באלפי המגינים. פומפיוס נכנס בעצמו ל[[קודש הקודשים]], אך לא פגע במבנה, ואיפשר את המשך עבודת הכהנים תחת כיבושו. (ראו גם [[גנאיוס פומפיוס מגנוס#כיבוש ירושלים|כיבוש ירושלים על ידי גנאיוס פומפיוס מגנוס]]).

====בניין הורדוס====
במאה האחרונה לקיומו של בית שני (במחצית השנייה של [[המאה ה-1 לפנה"ס|המאה ה־1 לפנה"ס]]), הרחיב המלך [[הורדוס]] את הר הבית משמעותית, ועל פי [[יוסף בן מתתיהו]] למעשה הכפיל את שטחו, ובנה את המתחם בעל צורת ה[[טרפז]] הניכר עד היום. הורדוס גם בנה סטווים סביב (פרט לצד המזרחי שכבר עמד בו סטיו קדום יותר).

יש אומרים שהורדוס פילס את כל רחבת הר הבית המוכרת לנו כיום באמצעות בניית [[קשת (מבנה)|קשת]]ות וקירות תמך, ומילוי מלאכותי של אדמה, אך אין אזכור לכך בתיאוריו של יוסף בן מתתיהו שמספר רק על פילוס באמצעות מילויים באזור ה'תחום המקודש השני' (התחום הפנימי המקודש יותר שתחם את בית המקדש והעזרה). בתחום זה נבנה מחדש בית המקדש כמבנה מפואר וגדול – גולת הכותרת של המפעלים ההנדסיים בירושלים, ובעולם כולו עד אותה העת.

הורדוס שינה לחלוטין את ה[[טופוגרפיה]] של אזור הר הבית לצורך הרחבת מתחם הר הבית. קודם לפעולת ההרחבה, היה הר הבית רבוע, וממדיו היו 500 [[אמה (מידת אורך)|אמה]] על 500 אמה (250 על 250 [[מטר]]ים). מדרום להר הבית עמדה מצודה (כנראה ה[[חקרא]]). הורדוס הרחיב את שטח הר הבית לשלושה כיוונים (עיקר ההרחבה הייתה לכיוון דרום, וצפון, והרחבה מועטת הייתה לכיוון מערב). בפי מורי דרך ומדריכים במקום נהוג לומר שהורדוס שיטח את ההר שהיה צפונית להר הבית וגבוה ממנו, מילא את העמק הקטן שהבדיל ביניהם, וכך אפשר בניית רחבה ישרה לכיוון צפון, אך פרט זה אינו נזכר במקורות ההיסטוריים, ומדובר בהשערה בלבד. כמו כן הקים הורדוס את מצודת ה[[מצודת אנטוניה|אנטוניה]], בסמוך לרחבת ההר מצפון.
[[קובץ:Jerusalem Modell BW 2.JPG|ממוזער|250px|הר הבית ב[[דגם ירושלים בסוף ימי בית שני]]]]

ב[[הכותל המזרחי|חומה המזרחית של הר הבית]] ניתן לראות עד ימינו את 'קו התפר' – הנקודה בה מתחברת הבנייה החשמונאית עם הבנייה ההרודיאנית הנשענת עליה, המרחיבה את הר הבית לכיוון דרום. תפר זה נמצא 32 מטרים צפונית לקצה הדרום מזרחי של חומת הר הבית של ימינו. תיאור העבודות מופיע בספר "[[קדמוניות היהודים]]" של יוסף בן מתתיהו, ולפיו לא פסקה הקרבת הקרבנות בעת עבודות ההרחבה. [[מקדש הורדוס]] נודע עד מהרה כפנינה אדריכלית, כ[[טמנוס|מתחם המקודש]] הגדול ביותר בעולם העתיק, וכמיזם הבניה הגדול ביותר בארץ ישראל עד ימינו.

[[ממצא ארכאולוגי|ממצאים]] ממיזם הורדוס הם שרידי מרפסת [[בית התקיעה]], ו[[הסורג]] עם הכתובת האוסרת את מעברם של מי שאינם יהודים מרחבת הר הבית לתוך הרחבה המקיפה את בית המקדש.

הבית השני עמד על תלו עד שנת [[70]] לספירה. בשנה זו נכבשה ירושלים בידי [[טיטוס]] המצביא הרומאי במהלכו של [[המרד הגדול]], שהחריב ושרף את בית המקדש השני.

===שלהי התקופה הרומית===
[[קובץ:PXL 20231112 092951501.jpg|ממוזער|דגם הר הבית במוזיאון מגדל דוד בירושלים]]
בשנת [[130]] לספירה ביקר הקיסר [[אדריאנוס]] בארץ והחליט להקים בירושלים עיר רומית בשם [[איליה קפיטולינה]]. ידוע שהתכוון לבנות על הר הבית מקדש ל[[יופיטר (אל)|יופיטר]], אך העדויות ההיסטוריות על הקמתו בפועל של מקדש זה הן ספורדיות, וההימנעות מ[[חפירה ארכאולוגית|חפירות ארכאולוגיות]] על ההר אינה מאפשרת להכריע האם אכן נבנה מקדש כזה, אמנם יש דעה בודדת של האדריכל, טוביה שגיב, המשייכת את סגנון בניית המתחם הכולל את כיפת הסלע ומסגד אל־אקצא לדפוס בנייה שהיה נהוג בכמה מקומות בעולם בהם הוקם מקדש ליופיטר, לפי שיטה זו, לא המוסלמים הם אלו שבנו את שני המבנים הללו אלא הם עשו שימוש במבנים קיימים. החוקרים נחלקים אף בשאלה האם הקמת מקדש הקפיטוליני (מתחם מקודש עבור האלים יופיטר, יונו ומינרווה) בהר הבית זה היה בין הגורמים המרכזיים לפריצת [[מרד בר כוכבא]], או שמא מדובר בצעד ענישתי שנעשה לאחר דיכוי המרד, ונועד לטשטש את הסממנים היהודיים בארץ, כמו גם שינוי שמה של ארץ ישראל ל"פלשתינה".

מרבית החוקרים נוטים לדעה כי המורדים לא הצליחו להגיע לירושלים, אולם יש מהחוקרים המחזיקים בדעה הפוכה, ואף כאלו המרחיבים אותה ודורשים כי אכן שוקם המקדש, או לכל הפחות, שוקם ה[[מזבח העולה|מזבח]] והקריבו עליו [[קורבן (יהדות)|קורבנות]].

לאחר דיכוי מרד בר כוכבא, נאסר על היהודים להתיישב בירושלים.

====השלטון הרומי הנוצרי====
[[קובץ:Jewish Archeological Park (2688154455).jpg|270px|ממוזער|פארק דוידסון ומאחוריו כיפת [[מסגד אל-אקצא|מסגד אל־אקצא]]]]
עם הכרזת ה[[נצרות]] לדת הרומית הרשמית על ידי הקיסר [[קונסטנטינוס]] ב[[צו מילאנו]] ב־[[313]] לספירה, נעשתה ירושלים עיר קדושה לנצרות, היא הפכה למרכז הדתי של [[האימפריה הביזנטית]], ובהדרגה הוקמו בה כנסיות רבות מסביב להר הבית שנותר ב[[חורבות]]יו, כעדות דוממת לנפילתם של היהודים, דוחי המשיח, וכהגשמת נבואתו של [[ישו]] שלא תישאר במקדש: "אבן על אבן אשר לא תתפרק". בשנת [[333]] ציין [[הנוסע מבורדו]] כי עוד ניתן לראות את סימני ההרס והחורבן על ההר (אם כי הוא מייחס אותם לחורבן הבית הראשון). כמו כן, הנוסע מציין כי על ההר מצויים פסלים של [[אדריאנוס]], וכן "אבן נקובה" שאליה באים היהודים פעם בשנה למשחה בשמן ולקונן על החורבן.

בשנת [[361]] לספירה ביקש הקיסר [[יוליאנוס]], כחלק ממאבקו בנצרות, לבנות את [[בית המקדש של יוליאנוס|בית המקדש היהודי]], אך הניסיון נכשל בעקבות [[שרפה]] פתאומית שפרצה במהלך הבנייה ומותו של הקיסר כעבור זמן קצר.

===התקופה הביזנטית===
לפי הדעה המרכזית במחקר, הר הבית בתקופה הביזנטית היה שומם, ואף שימש כ[[מטמנה|מזבלה]] עירונית. כל ספרות הנוסעים בתקופה זו אינה מזכירה כל פעילות על ההר, לא פעילות דתית ולא פעילות מסחרית. גם ב[[מפת מידבא]] לא מופיע הר הבית בשטח ירושלים, וכיוון שגודל האלמנטים במפה מבטא את חשיבותם, חסרונו מבטא את חוסר חשיבותו בתקופה זו. לפי הדעה המרכזית במחקר, ההר נותר שומם כיוון שלא היה לו כל תפקיד בסיפור הנוצרי (שמיקד את מרכז הקדושה ב[[כנסיית הקבר]], אליה נדדו מסורות הקשורות בהר הבית כגון היותו מרכז העולם). שיממונו של ההר גם שימש כראייה לצדקת נבואת ישו על חורבנו המוחלט של בית המקדש היהודי.

אולם, ב[[פרויקט סינון עפר הר הבית]] בהנהלת [[גבריאל ברקאי]] ו[[יצחק דבירה]] (צוויג) התגלה ממצא עשיר מהתקופה הביזנטית, כולל חלקי פסיפס, קרמיקה, מטבעות ושרידי מבנים גדולים שיכולים לרמז על קיומה של כנסייה על הר הבית או לפחות על מרכז פעילות ענפה בהר. בנוסף לכך פרסם צוויג תצלומים מתוך [[ארכיון]] מחלקת העתיקות המנדטורית המעידים על גילויה של רצפת פסיפס שתוארכה למאה ה־5 לספירת הנוצרים. הרצפה נחשפה מתחת לריצוף הקדום של [[מסגד אל-אקצא|מסגד אל־אקצא]] במסגרת עבודות שיפוץ שנערכו במקום על ידי ה[[וקף|וואקף]] המוסלמי לאחר [[רעידת האדמה בארץ ישראל (1937)]]. עם זאת, נותרה השאלה מדוע התעלמה ספרות הנוסעים מתיאור פעילות על הר הבית, אם התקיימה כזו. תשובה אפשרית לשאלה זו יכולה להיות שבמקום התקיימה רק [[אכסניה]] או שכנסייה במקום התקיימה במשך זמן קצר בלבד, או שהנוסעים כתבו על פי תבנית שנמנעה במכוון מלסתור את נבואת ישו.

[[קובץ:Al-Haram ash-Sharif. Temple mount..jpg|ממוזער|250px|[[כיפת הסלע]], ומלפניה, [[כיפת השלשלת]]]]

===התקופה המוסלמית הקדומה 638–1099===
עם [[הכיבוש הערבי של ארץ ישראל|הכיבוש המוסלמי בשנת 638 לספירה]], החלו המוסלמים לבנות בהר הבית [[מסגד]]ים ומבנים מוסלמיים. בדרום או בדרום־מזרח הר הבית הוקם מסגד בתחילה, כמבנה בעל תקרת [[עץ]] שכונה "המסגד של ירושלים". תאריך הקמתו המדויק אינו ידוע, ומסורות מסוימות מקדימות אותו עד ימי [[עומר בן אל-ח'טאב|עומר בן אל־ח'טאב]]. התאריך האחרון האפשרי הוא קודם לשנת [[679]], עת מעיד הנזיר [[ארקולף]] שראה מבנה גדול צמוד לחומה המזרחית שיכול להכיל כ־3,000 מתפללים ולו תקרת עץ. לאחרונה חוקרים מסוימים הציעו לזהות את מבנה אורוות שלמה כמסגד הראשון שנבנה במתחם טרם הקמתו של מסגד אל־אקצא בימיהם של החליפים אל־מאלכ ואל־ואליד.

הבנייה בהר הבית התעצמה במיוחד בתקופת שושלת [[בית אומיה]], ובראשם [[עבד אל-מלכ|עבד אל־מלכ]] שהקים בשנת [[691]] את [[כיפת הסלע]]. המבנים המקוריים קרסו עקב [[רעידת אדמה|רעידות אדמה]] במשך השנים, הוקמו מחדש ושוקמו. כיפת הסלע היא המבנה המוסלמי העתיק בעולם שעדיין בשימוש.

===התקופה הצלבנית 1099–1187===

בשנת [[1099]] כבשו הצלבנים את ירושלים ב[[מסע הצלב הראשון]]. הצלבנים הפכו את [[כיפת הסלע]] ל"מקדש האדון" (Templum Domini) ואת המסגד ל"היכל שלמה" (Templum Solomonis), שעל שמו מאוחר יותר ([[1118]]) ייקרא מסדר הטמפלרים הצלבני, בשמו המלא: [[מסדר אבירי היכל שלמה]], מקור השם בזיהוי מוטעה של מסגד אל־אקצא מפקדתם, עם ארמונו של [[שלמה המלך]].

על כיפת הסלע הניחו הצלבנים [[צלב]] מוזהב גדול שלימים הפך לסמל [[ממלכת ירושלים]], ומאוחר יותר לסמל [[המסדר הפרנציסקני]]. בדרום הר הבית הם קבעו את המטה המרכזי שלהם ב[[ארץ ישראל]], ולחלל הגדול שבפינה הדרומית מזרחית בהר קראו [[אורוות שלמה]].

בעקבות זאת, כיפת הסלע ו[[כנסיית הקבר]] שימשו מודל לכנסיות טמפלריות רבות באירופה, שהמפורסמת שבהן היא [[כנסיית טמפל]] ב[[לונדון]].

===התקופה האיובית והממלוכית 1187–1517===
[[קובץ:TM dukhan bab alsalsila minarett.jpg|שמאל|ממוזער|250px|[[מבני הר הבית|"דוכן הקיץ" וצריח שער השלשלת]], שניים מהמבנים שהוקמו בתקופה הממלוכית לשם פיאור ההר]]

לאחר [[המצור על ירושלים (1187)|כיבוש ירושלים בידי צלאח א־דין]] חזר המקום לשמש כמסגד ומרכז דתי מוסלמי. אולם, בהתאם למעמדה השולי של ירושלים בעולם המוסלמי באותה תקופה, ירדה מאוד חשיבותו של המקום.

ב[[ירושלים בתקופה הממלוכית|תקופה הממלוכית]] נבנו [[קשת (מבנה)|קשת]]ות הגבהה על מורדות ההר, מצידו החיצוני של [[הכותל המערבי]]. קשתות אלו היוו תשתית לבניית מבנים שונים במתחם שבין [[רחוב הגיא]] להר הבית, וגרמו למעשה לכך שעד היום רובו של הכותל המערבי נמצא תחת בתי הרובע המוסלמי ([[מנהרות הכותל]] החושפות חלק זה, עוברות מתחת למבנים אלו). הר הבית עצמו היווה את מרכז פעילות הבנייה הממלוכית בירושלים. הבנייה בהר נעשתה בידי השלטון הממלוכי, וכמעט לא נבנו בו מבנים ב[[וקף|הקדש]] אישי פרטי (יוצא דופן הוא השופט [[פח'ר א-דין|פח'ר א־דין]], שהקדיש את ה[[ח'נקה פח'ריה]] בקרן הדרום־מערבית של הר הבית). הבנייה התרכזה בצפון ההר ובמערבו. הר הבית הוקף מצפון וממערב בסטווים מפוארים, שבהם נכללו גם הכניסות ל[[מדרסת אשרפיה]] וה[[מבני הר הבית#מדרסת אסערדיה|אסערדיה]]. השליטים הממלוכים הם שהקימו את ה[[מבני הר הבית#מקשתים|מקשתים]] הידועים כ"[[מאזני יום הדין]]", אשר מקיפים את המשטח המוגבה שעליו ניצבת כיפת הסלע. [[תנכיז]] הקים את מבנה הטהרה הידוע כ"[[כוס (הר הבית)|כוס]]" בין כיפת הסלע למסגד אל־אקצא. ב[[המאה ה-14|מאה ה־14]], בתקופת שלטון ה[[סולטאן]] [[קאיתבאי]], נבנו [[מבני הר הבית#דוכן הקיץ|דוכן הקיץ]], שהוא [[מינבר]] (עמדת [[דרשנות|דרשן]]) חיצונית וה[[סביל]] הקרוי על שמו.

השינויים המשמעותיים ביותר שחוללו הממלוכים בהר הבית היו הגבהת האזור שממערב למתחם לגובה הרחבה, ופתיחת שערים רבים שאפשרו לראשונה למאמינים להיכנס בנוחות להר הבית בשעות התפילה. שערים אלה משמשים עד היום ככניסות להר הבית, ובהם [[שער מוכרי הכותנה]], [[שער השלשלת]], [[מבני הר הבית|שער הברזל]] ואחרים (ראו [[מבני הר הבית#שערים|שערי הר הבית]]).

בתקופה הממלוכית הכניסה למתחם הר הבית הייתה אסורה ללא־מוסלמים ונוסעים נוצרים דיווחו כי נוצרי שייתפס בתוכו ייאלץ לבחור בין [[המרת דת]]ו לאסלאם לבין מוות.

===התקופה העות'מאנית 1517–1917===
ירושלים, והר הבית בכללה [[ירושלים בתקופה העות'מאנית|עברה לשליטת האימפריה העות'מאנית]] והסולטאן [[סלים הראשון]] בשנת [[1517]], ללא זעזועים רבים.

בנו של סלים, [[סולימאן הראשון|סולימאן המפואר]] עסק במפעלי בנייה בסביבות ירושלים, כשגולת הכותרת שבהן הייתה בניית ושיפוץ [[חומות ירושלים|חומת העיר]], ובכללה כותלי הר הבית. בנוסף לכך, דיפן את כותליה של כיפת הסלע ב[[אריחי קרמיקה]] [[איזניק]]ית בשנת [[1552]], כמצוין בכתובת מעל הפתח הצפוני של המבנה.

במרבית תקופת השלטון העות'מאני נמשך איסור כניסת לא־מוסלמים להר הבית. רק בשלהי התקופה, בשנת [[1839]], בעקבות רפורמות [[טנזימאט]] בממסד ובחקיקה העות'מאנית, ניתנה הרשות ללא־מוסלמים להיכנס למתחם הר הבית, אולם לשם כך היה נדרש להשיג אישור מיוחד מ[[פחה|פחת]] העיר. בכך התאפשר לראשונה [[#חקר הר הבית|חקר הר הבית]].

ב־7 באפריל 1855 ביקרו בהר הבית [[לאופולד השני, מלך הבלגים|הנסיך לאופולד, דוכס ברבאנט]] (מלך בלגיה לעתיד) ורעייתו [[מריה הנרייטה, ארכידוכסית אוסטריה|מריה הנרייטה]]. הנסיך הביא עמו [[פירמן]] מיוחד מהסולטאן [[אבדילמג'יט הראשון]], שהקנה להם את הזכות המיוחדת לבקר במתחם המקודש עם פמלייתם, ביקור פומבי רשמי ללא תקדים של לא־מוסלמים. על פי תיאורו של הקונסול הבריטי [[ג'יימס פין]], חצר הר הבית נשמרה באופן על ידי שומרים מ[[דארפור]], שמנעו מלא־מוסלמים להתקרב למתחם. כדי לנטרל את המשמר הדארפורי, הזמין אותם כאמל פחה אל מעונו בסראיה ובישר להם כי יש לו בשבילם הודעה מהסולטאן. לאחר שכונסו כולם בחדר אחד, יצא הפחה מהחדר, כביכול כדי להביא את המכתב. הוא סגר את הדלת אחריו ומיד הקיפו אותם חיילים טורקים חמושים ברובים מכודנים, עד גמר הביקור המלכותי, שנערך בהדרכת הפחה תחת משמר צבאי. לאחר פירמן זה של הסולטאן, ניתנו פירמנים נוספים שהעניקו לנוצרים את הזכות לבקר במתחם, עד שהכניסה אליו נעשתה שכיחה ולא הצריכה פירמנים מיוחדים.

ב־26 ביולי 1855, ביקרו בהר הבית [[משה מונטיפיורי|משה]] ו[[יהודית מונטיפיורי]], בלוויית ידידים, בהנחייתם של כאמל פחה ומפקד הצבא שלו. הם סיירו במתחם תחת שמירת חיילים חמושים, ובמהלך הסיור נכנסו אל המעבר התת־קרקעי שמתחת למסגד אל־אקצא, המוביל אל "[[השער הכפול]]". הביקור עבר ללא גילויי עוינות מצד המוסלמים, אולם עורר גינויים מצד גורמים יהודיים בירושלים.

===תקופת המנדט הבריטי 1917–1948===
[[קובץ:Temple 1880.jpg|270px|ממוזער|שמאל|הר הבית בשנת 1880 לערך]]
[[קובץ:The Temple Mount, aerial view 1938.jpg|שמאל|ממוזער|270px|הר הבית, תצלום אווירי משנת 1938]]
עם [[המערכה על סיני וארץ ישראל במלחמת העולם הראשונה|הכיבוש הבריטי של ארץ ישראל]] ו[[כיבוש ירושלים בידי הבריטים|ירושלים בכללה]] ב[[מלחמת העולם הראשונה]] עברה השליטה בהר למדינה נוצרית, לראשונה מאז [[ממלכת ירושלים|התקופה הצלבנית]]. בתקופה זו, על רקע [[הצהרת בלפור]] והעליות ה[[ציונות|ציוניות]], התפתחה [[התנועה הלאומית הפלסטינית]], שבהשפעתו ובהשראתו של [[המופתי של ירושלים]], חאג' [[אמין אל-חוסייני|אמין אל־חוסייני]], קיבלה צביון דתי גובר והולך. המופתי הפך את הר הבית לאחד הסמלים העיקריים של הלאומנות הפלסטינית, ובנאומיו המשלהבים תיאר פעמים רבות כוונה ציונית להשתלט על הר הבית. [[דרשת יום השישי|דרשות יום השישי]] במסגדי הר הבית הפכו לזירה מרכזית להסתה ולליבוי יצרים דתיים, שהתפתחו להתארגנות פוליטית למאבק נגד [[המנדט הבריטי|השלטון הבריטי]] והישוב הציוני, ותרמו לגיבוש הזהות הלאומית הפלסטינית.

מאידך, בתקופה זו היה הר הבית פתוח למבקרים שיכלו לבקרו כל יום, מלבד יום שישי, ו[[המועצה המוסלמית העליונה]] אף פרסמה מדריך תיירים להר הבית ב-1925.

בשנות ה־20 יזם המופתי את שיפוץ המסגדים על ההר. משימה זו הייתה גם אמצעי לגיוס תשומת לבם של מיליוני מוסלמים לבעיה הפלסטינית. ב־1923 ו־1924 הוציאה [[המועצה המוסלמית העליונה]] משלחות ל[[חג'אז]], [[הודו]], [[עיראק]], [[כווית]] ו[[בחריין]], כדי לאסוף כספים לשיפוץ המסגדים. המשלחות הדגישו בארצות הללו גם את היותם בסכנה, כביכול, מצד הציונים שמתכוונים להשתלט עליהם. ההיענות הייתה רבה ועד סוף 1924 נתרם סכום עתק, 85–95 מיליון ליש"ט. השיפוצים נמשכו עד סוף שנות ה־20, וגולת הכותרת של המפעל היה ציפוי בזהב של מסגד כיפת הסלע. מלבד ה[[שיפוץ]] היסודי של המסגדים, הוקמו בסמוך להם ספרייה דתית ו[[מוזיאון האסלאם (הר הבית)|מוזיאון האסלאם]].

המופתי שאף להקים בהר הבית "[[פנתיאון]]" לגדולי האסלאם, האומה הערבית והעם הפלסטיני, ובמסגרת זו פעל להבאתו לקבורה במקום של [[מאולנה מוחמד עלי]], מנהיג המוסלמים ב[[הודו]] שמת ב[[לונדון]] ב־[[1931]]. בהמשך אותה שנה איפשר מחווה דומה כלפי מלך [[חג'אז]] ואבי [[השושלת ההאשמית]], [[חוסיין בן עלי]], שמת בגלות ב[[עמאן]]. ב־[[1934]] הובא לקבורה במקום דודו של המופתי, מנהיג התנועה הלאומית הפלסטינית ו[[ראש עיריית ירושלים]] [[מוסא כאט'ם אל-חוסייני|מוסא כאט'ם אל־חוסייני]].

התיקונים שנעשו בתקופה זו במסגד אל־אקצא, נעשו על חשבון [[ממשלת מצרים]] ומלכה.

===התקופה הירדנית 1948–1967===
במהלך [[מלחמת העצמאות]] ב־[[1948]] השתלט [[הלגיון הירדני]] על מתחם הר הבית ו[[העיר העתיקה (ירושלים)|העיר העתיקה]] כולה. בעקבות [[מבצע קדם|כישלון כיבוש העיר העתיקה בידי צה"ל]], נותרה העיר העתיקה בשליטת הלגיון ועברה לתחום שליטתה של ממלכת [[ירדן]]. השליטה המעשית בהר הבית עברה ל[[ווקף]] המוסלמי, שנשלט בידי אנשי דת [[פלסטינים]].

ב־[[20 ביולי]] [[1951]] נרצח [[עבדאללה הראשון, מלך ירדן|עבדאללה הראשון מלך ירדן]] ביריות בעת ביקור בהר הבית לעיני נכדו [[המלך חוסיין|חוסיין]], בעת שעמד להיכנס לתפילה במסגד אל־אקצא. ההתנקשות בוצעה בידי קבוצת מתנקשים פלסטיניים קיצוניים, שהיו בקשר עם מופתי ירושלים לשעבר חאג' [[אמין אל-חוסייני|אמין אל־חוסייני]], על רקע תרעומת [[בעיית הפליטים הפלסטינים|הפליטים הפלסטינים]] ותושבי [[הגדה המערבית]] על מצבם.

בין השנים [[1958]]–[[1962]] בוצעו עבודות שיפוץ נרחבות ב[[כיפת הסלע]] שבמרכז הר הבית, בתמיכה כוללת של העולם המוסלמי. במסגרת עבודות השיפוץ הוחלפה [[כיפה (מבנה)|כיפת]] ה[[עופרת]] ה[[אפור]]ה של המבנה בכיפת [[אלומיניום]] מוזהב, מה שהעניק למבנה ולהר הבית כולו את החזות הזוהרת.

בתחילת [[מלחמת ששת הימים]] הקים הלגיון הירדני עמדת צלפים בצריח מסגד אל־אקצא, ממנה בוצע ירי לעבר חיילי צה"ל.

===תקופת השלטון הישראלי (1967 ואילך)===

[[קובץ:ביקור דיפלומטי בהר הבית.jpg|ממוזער|נשיא [[מלאווי]] מבקר בהר הבית כחלק מביקור ממלכתי בישראל – מלווה באנשי משרד החוץ הישראלי. מאי 1968]]
[[קובץ:ISR-2013-Aerial-Jerusalem-Temple Mount 02.jpg|250px|ממוזער|שמאל|הר הבית, 2013]]
[[קובץ:Dan Hadani collection (990044395810205171).jpg|ממוזער|טקסט=הר הבית, 1969|הר הבית, 1969]]
ב[[מלחמת ששת הימים]] כבשו כוחות ה[[חטיבה 55|צנחנים]] של [[צבא הגנה לישראל|צה"ל]] את הר הבית, ומפקדם, [[מוטה גור]], הכריז על כך באמירה שנצרבה בזיכרון הלאומי: "**הר הבית בידינו**". כיבוש הר הבית עורר סערה בעולם המוסלמי. לאחר ההכרזה "הר הבית בידינו" הורה מוטה גור לשני קצינים (אריק אכמון ועזרא אורני) להניף את [[דגל ישראל]] על מסגד [[כיפת הסלע]]. [[ישראל הראל]], שנמנה עם כוח צה"ל הראשון שנכנס להר הבית, מתאר כי "דיין פגש שם את נציגי הוואקף, שהצהירו בפניו שהם מקבלים בהכנעה את השלטון הישראלי ומבקשים שהחיילים לא יפגעו בקדושת המקום". במהלך קיץ [[1967]] נוהל המתחם בידי [[הרבנות הצבאית]], שבראשה עמד [[שלמה גורן|הרב שלמה גורן]]. במהלך תקופה זו החליטה [[ממשלת ישראל השלוש עשרה|ממשלת ישראל]], בהמלצתו של [[שר הביטחון]] [[משה דיין]] ובעקבות לחצים שונים, על העברת השליטה במתחם ל[[וקף|ווקף]] (הירדני) המוסלמי, ועל הסרת סמלי ריבונות ישראליים במקום (כדוגמת [[מדרשה]] שהוקמה במקום על ידי הרבנות הצבאית). הרב גורן ניסה לנהל מאבק ציבורי נגד החלטה זו, אך ללא הצלחה.

הר הבית נחשב לאחד המתחמים הרגישים ביותר בארץ והממשלה מתייחסת אליו כאל "חבית חומר נפץ" מבחינה פוליטית, מאחר שדי בשמועות או חלקי מידע בנושא הר הבית כדי להצית תבערה גדולה באזור. מפאת רגישות הנושא, ה[[שב"כ]] עוסק באופן מתמיד במעקב אחרי אישים וארגונים שונים העוסקים בנושא הר הבית.

במשך השנים היו מספר [[ניסיונות פגיעה במסגדי הר הבית|ניסיונות לפגוע במבנים המוסלמים בהר]]. ב־1969 [[הצתת מסגד אל-אקצא|הצית]] [[מייקל רוהאן]], תייר [[אוסטרליה|אוסטרלי]] נוצרי משיחי את מסגד אל־אקצא וגרם נזק כבד ל[[המינבר במסגד אל-אקצא|מינבר העתיק]] שהובא אליו על ידי [[צלאח א-דין]]. [[המחתרת היהודית]] של שנות ה־80 של המאה העשרים תכננה לפוצץ את כיפת הסלע ומסגד אל־אקצא. הר הבית היה מוקד לאירוע [[טרור]] כאשר ב־[[11 באפריל]] [[1982]] ישראלי בשם [[טרור יהודי בישראל#אלן (הארי) גודמן|אלן גודמן]], שהיה חייל באותה תקופה, פרץ להר הבית, החל לירות לכל עבר מרובה [[M-16]], רצח שומר של הוואקף, פצע שוטרים, פרץ לכיפת הסלע וירה בתוכה.

[[מהומות הר הבית (1990)|ב־1990 התחוללו מהומות]] של מפגינים מוסלמים במתחם שהובילו להרג 17 פלסטינים מירי שוטרי [[משטרת ישראל]]. לאחר מכן התרחשו מפעם לפעם [[המהומות בהר הבית|מהומות נוספות בהר הבית]]. בתקופת כהונתו הראשונה של [[בנימין נתניהו]] כ[[ראש ממשלה]], בשנת [[1996]], הובילה פתיחת פתח מ[[מנהרת הכותל]] לרובע המוסלמי, לפריצת [[מהומות מנהרת הכותל]]. העילה הפלסטינית הרשמית לפרוץ [[האינתיפאדה השנייה]] הייתה ביקור [[אריאל שרון]] בהר הבית בקיץ [[2000]], אף כי נטען כנגדה כי המהומות תוכננו מראש. מכל מקום, אחרי הביקור החלו [[מהומות הר הבית (2000)]], בהן נהרגו 4 פלסטינים בהר הבית, ו־3 נוספים ב[[מזרח ירושלים]], מה שגרם להתדרדרות שהובילה לגל הפגנות נרחב ברחבי [[יהודה ושומרון]], ול[[אירועי אוקטובר 2000]], גל הפגנות נרחב בקרב ערביי ישראל. בהמשך החל גל פיגועי ההתאבדות של ה[[אינתיפאדה]] השנייה, אשר [[הרשות הפלסטינית]] שעמדה מאחוריו, כינתה בשם "אינתיפאדת אל־אקצא", על שם המסגד בהר הבית. מאז המהומות ב-1990, מדי כמה שנים מתחוללות [[המהומות בהר הבית|מהומות בהר הבית]] בהיקפים משתנים, בשל חיכוך בין פלסטינים וערבים ישראלים הפוקדים את המקום לבין כוחות המשטרה. לעיתים מהומות אלו מתרחשות סביב חודש הרמדאן.
[[קובץ:Temple Mount PA180079.JPG|שמאל|ממוזער|250px|הפינה הדרומית־מזרחית של חומת הר הבית, לאחר עבודות השיפוץ של הווקף.]]

בתחילת [[המאה ה-21|המאה ה־21]] הושמעו תלונות רבות מצד היהודים על הבנייה והחפירות שמבצע הווקף תחת הר הבית, ומנגד גם תלונות מצד המוסלמים על החפירות הארכאולוגיות שמבצעת ישראל בסביבות ההר. בשנת 1996 פתח הוואקף בעבודות להקמת מסגד תת־קרקעי בתוך אורוות שלמה שבהר הבית והוגשה עתירה לבג"ץ מטעם תנועת נאמני הר הבית שביקשה לצוות על הרשויות לאכוף את חוקי הבנייה בהר. השופטים [[אהרן ברק]], [[מנחם אלון]] ו[[גבריאל בך]] דנו בסוגיה ואף ביקרו בהר הבית אך דחו את העתירה לאחר שרשויות החוק החלו לטפל בנושא. [[ארכאולוג]]ים ישראליים שבראשם [[אילת מזר]] העריכו שבמסגרת העבודות בהר הושמדו ממצאים ארכאולוגיים יהודיים ואחרים מתקופות קדומות. בגילוי־דעת שהתפרסם בסוף [[2001]] הזהירו אישי ציבור רבים (ובהם הסופרים [[עמוס עוז]], [[ס. יזהר]], [[א. ב. יהושע]] ו[[נשיא בית המשפט העליון]] לשעבר, [[מאיר שמגר]]), מפני הריסת ומחיקת העבר היהודי של הר הבית. בעקבות המחאה הציבורית הוקם "[[הוועד למניעת הרס עתיקות בהר הבית]]". במקביל, החלו הארכאולוגים [[יצחק דבירה]] ו[[גבריאל ברקאי]] ב[[פרויקט סינון עפר הר הבית|פרויקט סינון העפר]] שהושלך בעת עבודות הבנייה בהר. הסינון מתבצע ב[[מצפה המשואות]] ומשתף מתנדבים רבים ביניהם [[תנועת נוער|תנועות נוער]] ותלמידים מרחבי הארץ. התגלו ממצאים רבים מתקופות שונות כאשר הבולט שבהם הוא [[חותם|בולה]] עם כתובת עברית מימי הבית הראשון.

בישראל הוקמו מספר תנועות התובעות שהשליטה על הר הבית תועבר לממשלת ישראל. בהן "[[נאמני הר הבית]]" בראשותו של [[גרשון סלומון]]. תנועה זו סוברת כי הר הבית הוא המפתח לריבונות על כל ארץ ישראל. תנועות נוספות הן: "[[מכון המקדש]]" של הרב [[ישראל אריאל]], "התנועה לכינון המקדש". פעילותן המעשית העיקרית של תנועות אלו היא עידוד [[עליית יהודים להר הבית]].

בנוסף לתפקידו הדתי, בשל הצפיפות הרבה בתחום [[העיר העתיקה]] ו[[הרובע המוסלמי]] והיעדר [[שטח ציבורי פתוח|שטחים ציבוריים פתוחים]], משמש מתחם הר הבית גם כמקום מפגש לתושבי האזור המוסלמים ולאירועים משפחתיים. במספר מקרים שיחקו ילדים בכדור ברחבת הר הבית, ובפסק דין של [[בג"ץ]] בנושא זה משנת [[1993]] נקבע כי משחקי כדור פוגעים בקדושת המקום ועל [[משטרת ישראל]] לפעול להפסקתם.

ב־[[14 ביולי]] [[2017]] ביצעו שלושה [[טרור פלסטיני|מחבלים]] [[ערביי ישראל|ערבים־ישראליים]] [[הפיגוע בהר הבית (2017)|פיגוע בהר הבית]], רצחו שני [[שוטר]]ים ישראלים ב[[מבני הר הבית#שער הסליחה|שער הסליחה]], ונורו למוות.

==הר הבית ביהדות==
[[קובץ:Kook66.jpg|שמאל|ממוזער|200px|כרזה מהרב הראשי הרב [[אברהם יצחק קוק|קוק]], משנות השלושים, המזהירה יהודים מלהיכנס לתחומי הר הבית]]
[[קובץ:הר_הבית_עלית_יהודים.jpg|שמאל|ממוזער|250px|יהודים עולים להר הבית לכבוד פסח]]

===מקום העקידה ובית המקדש===
הר הבית עליו שכנו [[בית המקדש|בתי המקדש]] [[בית המקדש הראשון|הראשון]] ו[[בית המקדש השני|השני]], הוא המקום הקדוש ביותר ליהדות. על פי המסורת היהודית, הר הבית הוא "המקום אשר יבחר ה'", המוזכר פעמים רבות ב[[ספר דברים]]. בספר [[דברי הימים]], נקרא הר הבית בשם "הר המוריה", ולפיכך הוא מזוהה עם אותו הר ב"ארץ המוריה" עליו התרחשה [[עקידת יצחק]], ואותו קרא [[אברהם]] בשם "ה' יראה". ב[[מסכת תענית]] ב[[תלמוד בבלי|תלמוד הבבלי]] מופיע מדרש המבאר שם זה – הר שממנו תצא הוראה לישראל, כאשר הכוונה ל[[סנהדרין]] אשר ישבה ב[[לשכת הגזית]] בצמוד לבית המקדש. על [[אבן השתיה]] המצויה בהר הבית במקום [[קודש הקודשים]], התבטאו [[חז"ל]] כי ממנה "הושתת העולם". כמו כן, מוזכר המקום כמקום ממנו נלקח העפר ליצירת ה[[אדם (דמות מקראית)|אדם הראשון]], בו בנה את מזבחו, בו הקריבו [[קין]] ו[[הבל]] את קורבנם, ובו בנה [[נח]] את מזבחו כשיצא מן ה[[תיבת נח|תיבה]], אם כי זו נחה בהרי [[אררט]] בתום המבול.

בית המקדש היה המקום אליו מכוונות תפילותיהם של ישראל, כמו שאמר [[שלמה]] המלך בתפילתו ב[[חנוכת המקדש]]:  גם לאחר חורבן המקדש, עיני העם היהודי נשואות בתפילתם אל מקום הר הבית עד ימינו, כפי שמורה ה[[הלכה]].

[[ישעיהו]] ו[[מיכה]] צפו להר הבית חשיבות בין-לאומית, כך למשל ניבא ישעיהו: 

===המחלוקת על הכניסה להר===


בתור האתר המקודש ביותר בעולם על פי היהדות, [[הלכה|הלכות]] רבות עוסקות בעצם הכניסה אליו. על פי ההלכה על [[גוי]]ים, וכן על יהודים [[טומאת מת|טמאי מת]], חל איסור כניסה לחלקים מהר הבית שבזמן בית המקדש היו מעבר ל[[הסורג|סורג]]. על יהודים שנטמאו ב'[[טומאות היוצאות מגוף האדם|טומאה היוצאת מגופם]]', חל איסור כניסה לכל שטח הר הבית. לדעת רוב הפוסקים, גם בעת חורבן המקדש נותרה קדושה במקום, ובעקבות זאת נוצר ויכוח הלכתי ואידאולוגי אודות אפשרות העלייה להר. מחד עומדים אלו האוסרים על כניסת כל אדם לתחומי ההר, שמא יכנס למקום המקדש, או שמא ייכנס להר בהיותו טמא בטומאה היוצאת מן הגוף. ומאידך אלו שאינם רואים פסול בכניסת יהודים, תוך הקפדה על כללי הטהרה ומעבר רק באזורים מסוימים בהר, ורבים מהם אף רואים בדבר מצווה.

לדעת חלק גדול מהפוסקים, אין להיכנס כיום להר הבית כלל. חלק מהסיבות לכך הן הלכתיות או טכניות, ובפרט הצורך בהכנות מיוחדות כדי להיטהר מ[[טומאה וטהרה|טומאות היוצאות מגוף האדם]] טרם הכניסה להר, ומחמת הגבלת ההלכה את הכניסה ב[[טומאת מת]] למקום [[העזרה]], שמיקומה המדויק נתון במחלוקת כחלק מ[[זיהוי מקום המקדש|המחלוקת אודות מיקומו המדויק של הר הבית]] ההיסטורי, מאחר שעונשו של הנכנס ב[[מזיד]] למקום העזרה בעת היותו טמא מת הוא [[כרת]], ורובו המוחלט של הציבור כיום טמא בטומאה זו לאחר שבאו במגע עם קבר או [[טומאת אוהל|האהילו עליו]], או ששהו במבנה בו נמצא מת (והטהרה מטומאת מת מצריכה [[אפר פרה אדומה]] שאינו מצוי בימינו). מסיבות אלו הרבה יהודים שומרי המסורת נמנעים מכניסה להר הבית. אמנם גם לדעתם, העולה להר הבית תוך הקפדה על טבילה טרם העלייה, אינו עובר על איסור הלכתי, וכל האיסור הוא מתוך חשש לכתחילה.

לדעת רבנים מרכזיים בציונות הדתית יש להימנע מעליית יהודים להר הבית גם מסיבות אמוניות, הקשורות לתפישת המושג "קדושה": לטענתם דווקא הריחוק והפרישה הם שמבטאים את קדושת ההר. דברים ברוח זו נכתבו על ידי הרב [[אברהם יצחק הכהן קוק]], בנו הרב [[צבי יהודה קוק]] והרב [[אברהם אלקנה כהנא שפירא]]. הרב [[צבי ישראל טאו]] דימה זאת ל[[נרות חנוכה]], ש"קודש הם", ולכן אין לעשות בהם שימוש "אלא לראותם בלבד".

מאידך, דעת פוסקים רבים (שרובם נמנים עם הציבור ה[[דתיים לאומיים|דתי־לאומי]]) היא שגם בזמן הזה ניתן להיכנס להר הבית אחרי טבילה במקווה כדין, תוך זהירות מכניסה למקומות שמזוהים על פיהם כ[[העזרה|עזרה]], [[עזרת נשים (בית המקדש)|עזרת הנשים]] ו[[החיל]]. הזיהוי מתבסס על ההנחה, המקובלת על רובם הגדול של הפוסקים והחוקרים, שמקום [[קודש הקודשים|קודש הקדשים]] נמצא ב[[כיפת הסלע]]. העלייה להר־הבית הנהוגה על ידי מיעוט הציבור מתבססת על פוסקים אלה. מבין המתירים את העלייה, הרב [[ישראל אריאל]] ורבנים נוספים רואים בה [[מצווה]], ומונים מצוות רבות הכלולות בה, בהן מצוות [[מורא מקדש]] ואיסור [[לא תחנם]]. מספר היהודים העולים להר הבית עולה בהתמדה מדי שנה. כך למשל, בשנת 2009 תועדו 5,658 כניסות יהודים להר, בשנת 2016 – 14,054 כניסות, ואילו בשנת 2022 – 48,230 כניסות. קפיצה של קרוב ל-800 אחוזים.

==הר הבית בנצרות==
על פי [[הברית החדשה]], [[ישו]] חי ופעל בין היהודים ב[[תקופת בית שני]], בעת ימי שיא תפארתו ומרכזיותו של [[מקדש הורדוס]], והר הבית ובית המקדש נזכרים רבות בתיאור קורות חייו. [[הבשורה על-פי לוקאס|הבשורה על־פי לוקאס]] מספרת את סיפור [[ישו בין המורים|מציאת ישו הנער בבית המקדש]], עלילה מימי נערותו של ישו, ובה מתואר כיצד אבד להוריו בעת שנלווה אליהם למסע [[עלייה לרגל]] מ[[נצרת]] לירושלים בגיל 12, ומאוחר יותר נמצא בבית המקדש כשהוא מדהים את קהל זקני העדה ב[[חוכמה]] וידע מפליגים. בשנות בגרותו פעל ישו בחצר המקדש, שם הטיף, ביצע מעשי ריפוי ואף עורר מהומות בניסיונו לטהר את המקום מפעילותם של חלפני כספים וסוחרי בקר. ישו פיתח סלידה כלפי המקדש, ההר והפולחנים המתקיימים במקום, ראה בהם מעוז של [[שחיתות]] ו[[חמדנות]], וברוח זו הטיף למאמיניו. הוא גם חזה, על פי המסופר בברית החדשה, את חורבנו של בית המקדש.

על רקע התייחסותו השלילית של ישו לאתר, לא הפך הר הבית לאתר קדוש ל[[נצרות]] ולא הוקמו בו כנסיות לציון אבני דרך בחייו, וזאת בשונה מיתר המקומות הניתנים לזיהוי כאתרים שבהם חי ופעל. בתקופה הצלבנית הוסבו מסגדי הר הבית למקדשים והיכלים נוצריים (ראו [[ירושלים בתקופה הצלבנית]]), אך הדבר נעשה יותר מסיבות שלטוניות ופחות מטעמי קדושת האתר. אף שקיימות עדויות נוצריות המאמינות שחזון [[הביאה השנייה]] של ישו שזור בהקמה מחודשת של בית המקדש על הר הבית, למרבית [[העולם הנוצרי]] נעדר הר הבית משמעות של קדושה עילאית, והוא נחשב משני בחשיבותו יחסית ל[[כנסיית הקבר]] ולאתרים נוספים בירושלים הקשורים בקורות חייו של ישו.

החל מן [[המאה ה-19|המאה ה־19]] החלה התעניינות נוצרית רבה בחקר ארכאולוגי של האתר, בניסיון לאמת היסטורית עדויות כתובות השזורות בקורות חייו של ישו (ראו [[#חקר הר הבית|חקר הר הבית]] להלן). קבוצות של [[נצרות פרוטסטנטית|הנצרות הפרוטסטנטית]] [[אוונגליזם|האוונגליסטית]] מתרעמות כנגד השליטה המוסלמית באתר, אשר מצירה את צעדיהם של יהודים ונוצרים במקום, רואות חשיבות עצומה בהשבת הר הבית לידיים יהודיות ומשתפות פעולה עם "[[נאמני הר הבית]]" היהודים. קבוצות משיחיות כאלה מהוות אמנם שיעור ניכר מתנועת ה[[צליינות]] הנוצרית לירושלים, אך במובן הרחב של העולם הנוצרי אינן מהוות בו מרכיב דומיננטי. [[הוותיקן]] ו[[הכס הקדוש]] ה[[נצרות קתולית|קתולי]], האוחזים בתביעות רבות הנוגעות לשליטה באתרים מקודשים בירושלים, אינם מעלים תביעות כאלה ביחס להר הבית.

==הר הבית באסלאם==
[[קובץ:Israel-2013(2)-Aerial-Jerusalem-Temple Mount-Al-Aqsa Mosque (east exposure).jpg|שמאל|ממוזער|250px|[[מסגד אל-אקצא]] בקצה הדרומי של הר הבית, מבט מכיוון דרום מזרח]]
[[קובץ:Al-Aqsa Mosque from Dome of the Rock steps.jpg|שמאל|ממוזער|250px|"[[מבני הר הבית#הכוס|הכוס]]", מזרקת הטהרה המרכזית. בשל קדושת המקום נדרשים המתפללים להקפיד על טהרת ידיהם, פניהם ורגליהם לפני התפילות.]]
[[קובץ:NabiMoussa.jpg|שמאל|ממוזער|250px|קהל מתפללים מוסלמי מתרכז בהר לקראת [[חגיגות נבי מוסא]], 1918]]

הר הבית קרוי ב[[ערבית]]: الحرم الشريف – **אל־חרם א־שריף**, ובו [[מסגד אל-אקצא|מסגד אל־אקצא]] שבו על פי המסורת האסלאמית התקיים [[מסעו הלילי של מוחמד]]. מסגד אל־אקצא, הוא המסגד השלישי בקדושתו לאסלאם אחרי הראשון בחשיבותו – [[מסגד אל-חראם|מסגד אל־חראם]] בעיר [[מכה]] שהעלייה לרגל אליו היא במצוות ה[[חג']], והשני לו – [[מסגד הנביא]] בעיר [[אלמדינה|מדינה]] בו נמצא קברו של [[מוחמד]].

מבנה נוסף בעל חשיבות באסלאם שהוקם במתחם הר הבית הוא [[כיפת הסלע]] אשר נבנתה במאה השביעית לספירה, והיא נחשבת לאחד הבניינים היפים ביותר בתולדות ה[[אדריכלות מוסלמית|אדריכלות המוסלמית]].

על פי המסורת המוסלמית, תפילה במתחם אל־אקצא, היינו כל מתחם הר הבית, דינה כדין תפילה במסגד עצמו, ומעלים על המתפלל כאילו התפלל חמש מאות פעמים. בשל קדושת המתחם חל איסור על כריתת עצים בו. לפיכך כמה מן ה[[עצים עתיקים בארץ ישראל|עצים העתיקים בארץ ישראל]] מצויים על במת ההר, בהם בעיקר עצי [[זית]], [[ברוש]] ו[[מיש דרומי]].

===מסעו הלילי של מוחמד===
עיקר קדושתה של ירושלים באסלאם נובע מ[[איה (פסוק)|פסוק]] בקוראן: .

מוקדם מאוד התגבשה הדעה באסלאם שהמסגד הקיצון (ובערבית: "אל־אקצא") עליו מדובר הוא מסגד עץ שנבנה על ידי [[עומר בן אל-ח'טאב|עומר בן אל ח'טאב]] בהר הבית, ואשר היה ידוע אז בשם "מסגד איליא", בעוד המסגד הקדוש הוא מכה. למשל, במסורת המיוחסת ל[[אבן האשם]] וכלולה ב"א־סירה א־נבוויה" ("תולדות חיי הנביא") נאמר: 

חוקרי האסלאם מניחים כי "בית אל־מקדס" הוא שערוב של הביטוי העברי "בית המקדש". אין חולק על כך שאיליא היא ירושלים, וכי מדובר בקיצור השם הלטיני "קולוניה [[איליה קפיטולינה]]" שניתן לעיר בשנת [[131]] לספירה. [[חדית']]ים אחרים מפרטים את סיפור המעשה, ומספרים כי בהמת רכיבה פלאית ששמה [[אל־בוראק]] [[מסעו הלילי של מוחמד|הסיעה את מוחמד בלילה]] אל ירושלים שם עלה ב[[שבעת הרקיעים]] עד למושבו של [[אללה]] ודן עמו על מספר התפילות היומיות שיש להטיל על המאמינים המוסלמים.

בזמן התרחשות הדברים האמורים, ולמעשה במשך כל ימי חייו של מוחמד, לא היו מוסלמים בירושלים, אם כי ייתכן שהיו בה ערבים נוצרים, ולכן ודאית העובדה שלא היה בה שום [[מסגד]] במובן המקובל בימינו. עצם המוסד המכונה "מסגד" טרם התגבש בתקופה זו של ראשית האסלאם. לכן, סביר שהמילה מסגד בקוראן מתייחסת לאתר תפילה, או אתר סגידה הביטוי הסתום "המסגד הקיצון" יכול להתפרש באופנים אחדים, והפרשנות המוסלמית המקובלת כי מדובר בהר הבית אינה נובעת מהטקסט כפשוטו. מתחם הר הבית קיבל בפי המוסלמים את השם אל־אקצא על סמך הפרשנות כי המסגד הקיצון הוא "בית אל־מקדס" אשר ב"איליא" (כלומר, הר הבית אשר בירושלים).

===כיוון התפילה===
ירושלים נקשרת באסלאם לראשונה, כאשר [[מוחמד]] [[הג'רה|היגר]] עם תומכיו בשנת [[622]] לספירה מן העיר מכה אל העיר ית'רב (לימים [[אל־מדינה]]), וציווה על מאמיניו להתפלל לעבר [[קיבלה|כיוון התפילה]] של היהודים, כלומר כשפניהם לכיוון [[אבן השתייה]] שבהר הבית בירושלים. אולם כעבור שנה וחצי בערך שינה את הוראתו, וציווה עליהם להתפלל כשפניהם לכיוון [[הכעבה]] שב[[מכה]]. לפיכך מכונה ירושלים, ובפרט הר הבית, באסלאם: "כיוון התפילה הראשון" ("אולא אל־קבלתיין" أولى القبلتين).

=== פרשנויות מודרניות ומחקרים ארכאולוגיים ===
במרוצת השנים, על פי חוקרים (כגון: ד"ר [[מרדכי קידר (מזרחן)|מרדכי קידר]], ד"ר יהודית שפלן, עמנואל סיון ורוזנטל יניב), העלו מחקרים ארכאולוגיים רבים סברות שונות בנוגע לבניית [[כיפת הסלע]] ו[[מסגד אל-אקצא|מסגד אל־אקצא]]:

==== סיבות דתיות ====
הר הבית אינו מתואר ב[[הקוראן|קוראן]] כאתר קדוש, ובאותה מידה יכול היה הפסוק להתייחס לכל מקום אחר. [[ירושלים]] מוזכרת בקוראן לא בשמה אלא באופן עקיף כמקום כיוון התפילה הראשון של המוסלמים, לפני שזה שונה ל[[מכה]]. ישנן מספר סברות דתיות־היסטוריות להפיכת מקום הר־הבית בתקופה מאוחרת יותר לקדוש בעיני המוסלמים:

# פירוש ה[[פסוק]] בקוראן כמסע לילי לירושלים החל בתקופת השליט ה[[בית אומיה|אומי]], [[עבד אל-מלכ בן מרואן|עבד אל־מלכ בן מרואן]]. באותה התקופה אל־מלכ מנע מתושבי [[סוריה]] לבקר ב[[מכה]], בעקבות חששו שהם יושפעו מרעיונות של המורדים. על כן הוא בנה את המסגד בהר הבית וטען כי הוא המסגד הקיצון ([[מסגד אל-אקצא|מסגד אל־אקצא]]) שנזכר ב[[המסע הלילי של מוחמד|מסע הלילי של מוחמד]], טענה זו באה כדי לתת למסגד שבנה הילה דתית, כך שירושלים תשמש כתחליף למכה בתקופה רגישה זו, מתוך כוונה שלאחר המרד יחזור ה[[חג']] למכה.
# ה[[מוסלמים]] ביקשו להוכיח את עוצמת דתם לעומת הדתות ה[[מונותאיזם|מונותאיסטיות]] הקודמות לה, ה[[יהדות]] וה[[נצרות]], וראו עצמם כממשיכי דתות אלה, ולכן בחרו באתר שהיה מקודש גם בעיני שתי הדתות האחרות. בניית [[מונומנט]] מפואר במקום זה ידגיש את ניצחון האסלאם על הנצרות והיהדות ויחזק את עוצמתה הדתית. בנוסף, נקבעו [[חוק]]ים כגון [[חוקי עומר]] שהסדירו את מעמד היהודים והנוצרים כ[[ד'ימי]].
# במחקרים נתגלה שהמוסלמים ידעו לאורך ההיסטוריה ממקורות [[יהודים|יהודיים]] ו[[נוצרים|נוצריים]] שמדובר במקום ה[[קדושה (יהדות)|קדוש]] ביותר ליהודים – שבו היו קיימים [[בית המקדש הראשון]] ו[[בית המקדש השני]] של [[עם ישראל]] שכללו בתוכם את [[אבן השתייה]] ששכנה ב[[קודש הקודשים]] וחז"ל מייחסים לה את מקום תשתית העולם, לכן יש לה חשיבות רבה ביהדות. ועקב כך מסורות לגבי אבן השתייה עברו מהיהדות לאסלאם.
# כחלק מכיבושי ה[[אסלאם]] – כגון תקופת [[האימפריה המוסלמית]] ו[[האימפריה העות'מאנית]] – נבנו [[מסגד]]ים בבניינים של דתות אחרות. בכך "אוסלמו" מקומות שיוחסה להם חשיבות בדתות פאגאניות, ב[[יהדות]] וב[[נצרות]]. המרה של מקומות קדושים שאינם מוסלמיים למסגדים, התרחשה במהלך חיי מוחמד ובעיקר המשיכה בכיבושים אסלאמיים שלאחר מכן. כתוצאה מכך, מספר רב של מקדשים, כנסיות, בתי כנסת, ה[[פרתנון]] וה[[זורואסטריות]] הפכו למסגדים, כדוגמת [[הכעבה]] ו[[מערת המכפלה]]. הפיכת הר הבית לאתר פולחן אסלאמי ניתנת להתפרש בהקשר של תופעה זו.
# כמשקל נגד לכנסיות הרבות ב[[ירושלים]], שבעיקרן [[כנסיית הקבר]] בירושלים (הנמצאת כ־800 מטרים מערבית ל"[[כיפת הסלע]]") שהמבנה הארכיטקטוני הכיפתי שלה בעל דמיון מסוים לכיפת הסלע. כיפת הסלע נועדה ביופייה ובפאר הרב שלה להתעלות מעל כנסיית הקבר.
# המסורת המוסלמית מספרת שעל יד הכפר אלג'יעראנה היו שני מסגדים, המסגד הקרוב (אלמסג'ד אלאדנא) והמסגד הרחוק (אלמסג'ד אלאקצא), שבאחד מהם מוחמד היה מתפלל לפני צאתו לדרך של יום שלם, לטאא'ף או בחזרה למכה ולא בירושלים.
# בניית "[[מסגד אל-אקצא|מסגד אל־אקצא]]" שבירושלים, המבנה מעץ נבנה לאחר 47 שנים ממות [[מוחמד]], ו"[[כיפת הסלע]]" נבנתה 59 שנים לאחר מותו.
# בניית המסגד וייחוסו לפסוק מהקוראן, נועדה להגביל את ביקורי המוסלמים בכנסיות הנוצריות ובמטרה לשכנע את הנוצרים להתאסלם. מאחר שבתקופה זו האמינו הנוצרים כי חורבן בית המקדש היה נס אלוהי שאותו ייחסו ל[[ישו]]. המוסלמים האמינו כי בנייתו מחדש על ידם, תגרום להחלשת הטענה הזאת ותוכיח כי הדת המוסלמית היא הדת האמיתית ובכך לעודד התאסלמות של נוצרים.

==== סיבות פוליטיות ואסטרטגיות ====
[[קובץ:Temple Mount 1930's.jpg|שמאל|ממוזער|270px|הר הבית ב[[שנות ה-30 של המאה ה-20|שנות השלושים]]]]

[[התקופה הערבית הקדומה בארץ ישראל]] שהיא כחלק מגלי הכיבוש ה[[ערבי]], יצרה ישות מדינית המכונה 'האימפריה המוסלמית' שיצאה מ[[חצי האי ערב]] והגיעה בתחילת [[המאה ה-7|המאה ה־7]] ל[[ארץ ישראל]]. האימפריה הייתה רצופה בשינויים פוליטיים ולא הייתה אחידות שלטונית כפי שיש באימפריה, להלן מספר סברות, כגון:

::א. כדי לשמר את כוחו של [[עבד אל-מליכ|עבד אל־מליכ]] כנגד החותרים תחתיו, בסביבות השנים [[684]]–[[692]], עת האימפריה המוסלמית חוותה מאבקי כוחות פנימיים רבים, ובמיוחד נגד ניסיון השתלטותו של [[עבדאללה אבן זביר|עבדאללה איבן זוביר]], שהשתלט באותן שנים על [[מכה]] (בשיטה דומה לשיטה שנקט [[ירבעם בן נבט|ירבעם]] כשבנה את [[ירבעם בן נבט#פולחן העגלים|עגלי הזהב בדן ובבית אל]]).

::ב. לאחר 25 שנים ממות מוחמד (שעד יום מותו בשנת 632 לא ביקר בירושלים), הועברה בירת האימפריה המוסלמית מ[[מכה]] ל[[דמשק]], בניגוד חריף לנאמני מוחמד ולמורשתו. מרכזו של בית אומיה היה בדמשק, שהפכה ל[[עיר]] עשירה עקב [[ביזה|ביזות]] ו[[כיבוש]]ים של האימפריה לאורך השנים.

::ה[[ח'ליפים]] משושלת זו התמודדו עם [[מרד]] שפרץ במכה ובכך נמנעה העלייה למכה מתושבי דמשק לצורך החג'.

::עקב חיפוש אלטרנטיבי לחג', נראה שהח'לפים בימי שלטונה של [[בית אומיה]] ניסו להפחית את קדושתה של מכה המורדת על ידי העצמת קדושת ירושלים לאסלאם. לאחר שמונה שנים של מרד, הצליח בית אומיה לחסל את המרד ולהעביר את החג' בחזרה למכה.

::ג. כיבושה של ירושלים היה חלק מכיבוש ארץ ישראל ממאבקם וניצחונם של [[הממלוכים]] על ידי ממלכת ירושלים של ה[[צלבנים]].
::לאחר כיבושה קיבלה ירושלים מעמד של עיר שולית מבחינה אסטרטגית, מדינית וכלכלית, ועם זאת בעלת חשיבות דתית – אך הוזנחה, בעיקר כדי שלא תערער את ההגמוניה של מכה ומדינה.

::ד. ב[[ימי הביניים]] המוקדמים היו חילוקי דעות רבים בין חכמי הדת על המסע הלילי. זרמים פוליטיים שניסו לתת הילה דתית לעיר [[אל־מדינה]] טענו שהמסע הלילי היה לעיר מדינה ולא לירושלים. זרמים שיעים טענו כי המסע הלילי היה לכופה, בירתו של [[עלי בן אבו טאלב]] בניסיון להפוך את העיר כמקום מתחרה לירושלים שזוהתה עם השלטון ה[[סוני]] של בית אומיה.

== נגישות להר הבית ==

[[קובץ:Hebrew domeEntrance sign.jpg|195px|ממוזער|שמאל|שלט מטעם הרבנות הראשית לישראל, המזהיר מפני האיסור ההלכתי להיכנס להר הבית, עבור יהודים וגויים כאחד.]]

עד אמצע [[המאה ה-19|המאה ה־19]] נמנעה הכניסה למתחם הר הבית ממבקרים לא־מוסלמים. בשנת [[1839]], בעקבות רפורמות [[טנזימאט]] בממסד ובחקיקה ה[[עות'מאנית]], ניתנה הרשות ללא־מוסלמים להיכנס למתחם הר הבית, אולם לשם כך היה נדרש להשיג אישור מיוחד מ[[פחה|פחת]] העיר.

לאחר איחוד ירושלים תחת שלטון ישראלי בעקבות [[מלחמת ששת הימים]] בשנת [[1967]], הורשו מבקרים בני כל הדתות להיכנס להר. אולם, הכניסה למבקרים לא־מוסלמים הותרה רק דרך [[שער המוגרבים]], ואסור היה להם להתפלל במקום. כך למשל, באוגוסט 1994 הורחקו שלושה [[תיירות צליינית לארץ ישראל|עולי רגל נוצרים]] מהר הבית לאחר שהתפללו במקום. לאחר כיבוש ההר, הודיעה [[הרבנות הראשית לישראל]] כי העלייה למתחם הר הבית אסורה כיום ליהודים, על רקע איסור הלכתי על [[כניסה להר הבית (הלכה)|כניסה לשטח בית המקדש]] ל[[טומאת מת|טמא מת]] (מעמדם ההלכתי של כלל היהודים בימינו), ואי־בהירות לגבי מיקומו המדויק של בית המקדש בתוך מתחם הר הבית (ראו לעיל).

עם פרוץ המהומות בהר־הבית בשלהי שנת [[2000]], שנודעו לימים בכינוי "[[האינתיפאדה השנייה]]", נאסרה הכניסה למתחם למבקרים לא־מוסלמים. ההר נפתח שוב למבקרים רק בשנת [[2003]], בהוראת שר המשטרה [[צחי הנגבי]]. נקודת הזמן הרגישה ביותר בהר היא בצהרי [[יום שישי]], בסיומן של תפילות יום השישי במסגדים בהר. בתקופות רגישות מגבילה [[משטרת ישראל]] כניסת מתפללים מוסלמים להר הבית, על־מנת להקטין את החשש להתפרצות הפגנות אלימות במתחם. כמו כן המשטרה מונעת עליית יהודים להר הבית בתקופות רגישות, וגם בתקופות רגועות עלייתם מוגבלת, כשאר המבקרים הלא־מוסלמים, לימים ראשון עד חמישי, ורק בשעות הבוקר (7:30–11:00) ושעה אחת בצהריים (13:30–14:30). בימי הרמדאן מאפשרת משטרת ישראל למאות אלפי מוסלמים את העלייה להר.

בשנת 2016 עלו להר הבית 14,054 יהודים ישראלים, לעומת 217,620 תיירים.

בשנת 2023 עלו להר הבית 45,776 יהודים ישראלים, ו-363,020 תיירים.

על פי נתוני סקר, 23.5% מהיהודים ביקרו בהר הבית במהלך חייהם, רובם ביקרו במקום פעם אחת בחייהם (12%) או שהם מבקרים בו אחת לכמה שנים (9%), ורק מיעוט קטן (2.5%) מבקרים בו לפחות פעם אחת בשנה.

==מבנים==
[[קובץ:TM alashrafiyya1.jpg|שמאל|ממוזער|200px|שער מדרסת אל־אשרפיה, מהמבנים המפוארים הנמצאים במתחם]]

**הר הבית**, בראשיתו, היה מתחם מוקף חומה בראש הר המוריה שבתוך שטחו נבנו [[בית המקדש הראשון]] ולאחר מכן [[בית המקדש השני]]. צורתו הנוכחית כפלטפורמה שטוחה שנועדה לשמש תשתית למבנים המוקמים עליה, עוצבה על ידי [[הורדוס|המלך הורדוס]] שהוסיף קירות תמך ענקיים להר ובכך שינה את צורתו המקורית לחלוטין. כיום נראים על הר הבית המורחב [[מסגד אל-אקצא|מסגד אל־אקצא]], המונומנט – [[כיפת הסלע]] וכן מספר מבנים, צריחים, מדרסות ומבני הנצחה.

שני המבנים הגדולים והבולטים במתחם, מסגד אל־אקצא וכיפת הסלע, הוקמו בתקופה המוסלמית הראשונה, [[המאה השביעית]] לספירה. כמעט כל יתר המבנים המצויים ברחבי הר הבית מקורם ב[[ירושלים בתקופה הממלוכית|תקופה הממלוכית]], במאות [[המאה ה-13|ה־13]], [[המאה ה-14|ה־14]] ו[[המאה ה-15|ה־15]].

==כותלי הר הבית ==
מתחם הר הבית כיום הוא מעשה ידיהם של אלפי פועליו של [[הורדוס]] שבפרויקט שנמשך שנים הרחיבו את שטח ההר באמצעות הצבת ארבעה קירות תמך עצומים, ששינו לחלוטין את פני ההר המקוריים על ידי הגבהת החלק הדרומי של הר המוריה באופן משמעותי באמצעות מילוי מדרונו הדרומי בעפר שנתמך על ידי [[הכותל הדרומי|קיר התמך הדרומי]], והחלק הדרומי של קירות התמך המזרחי ו[[הכותל המערבי|המערבי]]. בנוסף לכך הרחיב הורדוס את שטח הר הבית גם לצפון ולמערב על ידי בניית קירות תמך בצפון ובמערב, ובחלק הצפוני והדרומי של הכותל המזרחי. את הכותל המזרחי המקורי של הר הבית הותיר הורדוס כפי שהיה, מבלי להרחיב את הר הבית למזרח, ורק הוסיף עליו בחלקו הצפוני והדרומי.

כיום עומדים על תילם הכותל המזרחי, הדרומי והמערבי של מתחם זה, ואילו הכותל הצפוני לא שרד בשלמותו.

=== הכותל המערבי ===

הכותל המערבי הוא המפורסם שבין כותלי מתחם הר הבית כיום. המסורת העממית מתייחסת לכותל המערבי ככותלו של בית המקדש, ומייחסת לו את המאמר המפורסם של חז"ל במדרש שיר השירים: . עם זאת, על פי המחקר מדובר בקיר תמך של רחבת הר הבית ההרודיאני, כך שהכותל המערבי אף אינו כותלו של הר הבית המקודש שאליו התייחסו חז"ל, שקדם להרחבה של הורדוס (ראה למעלה). 
[[קובץ:כותל המערבי ARIEL04.2025.jpg|טקסט=רחבת הכותל המערבי, צד המערבי של הר הבית|ממוזער|293x293 פיקסלים|רחבת הכותל המערבי, צד המערבי של הר הבית]] 
הכותל המערבי משתרע לאורך כ־488 מטרים. גובהו המקורי היה על פי המשוער כ־30 מטרים מעל מפלס הרחוב בימי בית המקדש השני, אולם עם השנים נוספו בו [[נדבך (אדריכלות)|נדבכ]]ים נוספים בתקופה ה[[אומיים|אומיית]], המוסלמית ואף הבריטית. החלק המוכר ביותר של הכותל המערבי הוא [[רחבת הכותל המערבי]] בה מתנשא הכותל לגובה של 15 מטרים, כאשר כ־8 מהם (7 ה[[נדבך (אדריכלות)|נדבכ]]ים הראשונים) הם בנייה מקורית מימי שלהי הבית השני.

בכותל המערבי היו ארבעה שערים שדרכם ניתן היה להיכנס להר הבית בתקופת שלהי בית המקדש השני, לאחר הרחבתו של הורדוס:
# בדרום הכותל היה שער שההגעה אליו הייתה דרך [[קשת רובינסון]] שהיא למעשה אחד ה[[מחלף|מחלפים]] הראשונים בעולם.
# השער השני מדרום הוא [[שער ברקלי]] שנמצא כ־20 מטרים מתחת לשער המוגרבים, כיום הוא חסום למעבר.
# השער השלישי הוא השער שמעל [[קשת וילסון]], הממוקם צפונה ל[[רחבת הכותל המערבי]], מעט דרומה ממרכז הכותל המערבי כולו.
# השער הרביעי הוא [[שער וורן]] הממוקם בסמוך ל[[כיפת הסלע]].
[[קובץ:Jerusalem wall 9291m.jpg|ממוזער|[[דגל ישראל]] מתנופף ברחבת הכותל המערבי.]]
בנוסף לכך, כיום ישנם שערים נוספים בכותל המערבי, שדרכם ניתן להיכנס להר הבית, השער הדרומי הוא [[שער המוגרבים]], שמשמעותו 'שער המערביים' שהוא כינוי לבני [[צפון אפריקה]] ה[[מרוקאים]] שהתגוררו בשכונה הסמוכה לו. וכן משום שדרכו נכנסים להר הבית הבאים ממערב הארץ. דרך שער זה נכנסים כיום יהודים ותיירים העולים להר הבית. השער השני מדרום הוא [[שער השלשלת]] (שער דוד), אשר בנוי על גבי שרידיו של השער אליו הובילה קשת וילסון. לאחר מכן, מדרום לצפון: [[מבני הר הבית#שער הטהרה|שער הטהרה]], [[שער מוכרי הכותנה]], [[מבני הר הבית#שער הברזל|שער הברזל]], [[מבני הר הבית#שער המשגיח|שער המשגיח]], שער הסאריה ושער בני עו'אנימה.

מלבד זאת, לצפונה של רחבת הכותל המערבי, בסמוך ל[[מבני הר הבית#שער הברזל|שער הברזל]], ישנה רחבת קטנה יותר עם גישה לכותל המערבי, המכונה [[הכותל הקטן]].

=== הכותל הדרומי ===

[[קובץ:Jerusalem Tempelberg BW 1.JPG|ממוזער|מימין הכותל הדרומי, משמאל הכותל המערבי ו[[קשת רובינסון]]. לרגלי החומה [[הגן הארכאולוגי ירושלים|הגן הארכאולוגי]].]]
הכותל הדרומי הוא אמנם כותלו הדרומי של הר הבית לאחר הרחבת הורדוס, אולם למעשה, בחלקו המזרחי הוא מהווה גם חלק מהכותל הדרומי של [[העיר העתיקה (ירושלים)|העיר העתיקה]] כולה. ניתן לראות שה[[נדבך (אדריכלות)|נדבכ]]ים התחתונים של הכותל הדרומי הם בעלי סיתות שוליים הרודיאני אופייני המוכר מאבני הכותל המערבי. בפינה הדרום מזרחית של החומה השתמרו כ־30 [[נדבך (אדריכלות)|נדבכ]]ים הרודיאנים היורדים עד לסלע האם. אורכו של הכותל הדרומי כ־280 מטרים.

==== שערי חולדה ====

[[קובץ:Hulda gates.jpg|ממוזער|השער המשולש בכותל הדרומי של הר הבית.]]
בכותל נמצאו שרידים של שער משולש ('השער המשולש') ושער כפול ('השער הכפול', מוסתר ברובו על ידי מבנה צלבני). אף על פי שהשערים הנוכחיים מאוחרים לתקופת הורדוס ([[בית אומיה|אומאים]]) משוער כי הם נמצאים במקומם של שערים מסוף [[תקופת בית המקדש השני]]. השם המקובל, [[שערי חולדה]], לקוח מה[[משנה]] ב[[מסכת מידות]]. מתוך השערים היה צורך לעלות מתחת לאדמה עד ההגעה לרחבת הר הבית. בקצהו המזרחי של הכותל נמצא שער יחיד, מהתקופה הצלבנית. כיום, כל השערים סתומים.

הכותל הדרומי ורחבתו כלולים בחפירות ה[[ארכאולוג]]יות שביצע [[בנימין מזר]] לאחר [[מלחמת ששת הימים]], והיום נמצאים בשטח [[הגן הארכאולוגי ירושלים]].

=== הכותל המזרחי ===

[[קובץ:הכותל המזרחי של הר הבית.jpg|ממוזער|הכותל המזרחי במבט מ[[הר הזיתים]]. בחלק הצפוני (הימני) של הכותל ניתן לראות את שער הרחמים. בחלק הדרומי (השמאלי) של הכותל ניתן להבחין בהבדל בין הבניה בסגנון הישן, המיוחס לימי [[החשמונאים]], לבין סגנון הבניה ה[[הורדוס|הרודיאני]] המאפיין את 32 המטרים הדרומיים.]]
אורכו הכולל של הכותל המזרחי הוא כ־452 מטרים, אולם למעשה הוא מורכב משני חלקים המתוארכים לשתי תקופות שונות. מרכזו של הכותל המזרחי, מ־32 מטרים מהנקודה הדרום מזרחית של הכותל ועד כ־300 מטרים צפונה משם, בנוי בסגנון בנייה המתוארך לתקופת [[החשמונאים]]. ואילו 32 המטרים הדרומיים ו־120 המטרים הצפוניים של הכותל המזרחי בנויים בסגנון בנייה המיוחס, על פי רובם הגדול של החוקרים, לתקופת [[הורדוס]], בדומה למבנה שעל [[מערת המכפלה]], שמיוחס גם הוא להורדוס. מקום חיבור שני סגנונות הבנייה, בחלקו הצפוני והדרומי של הכותל, מכונה 'התפר'.

הכותל המזרחי מהווה גם חלק מהקטע המזרחי של [[חומת העיר העתיקה|חומת]] [[העיר העתיקה (ירושלים)|העיר העתיקה]], אותה שילב [[סולטאן סולימאן]] בעת בנייתה עם שרידי החומה העתיקה של הר הבית.

==== שער הרחמים ====

[[קובץ:PikiWiki Israel 19943 Archeological sites of Israel.JPG|ממוזער|תקריב של [[שער הרחמים]].]]
בחלקו הצפוני של הכותל המזרחי מצוי שער כפול אטום לכניסה המכונים 'שער הרחמים', שמלבד היותם שערי כניסה להר הבית, הם נכללים ב[[שערי ירושלים|שמונת שערי חומת העיר העתיקה]]. שמו של הפתח הצפוני **שער התשובה** ושל הדרומי **שער הרחמים**. שער הרחמים היה היחיד מבין שערי חומת ירושלים שמוביל ישירות להר הבית.

==== שער שושן ====

על פי הנאמר ב[[משנה]], בתקופת בית המקדש השני היה בכותל המזרחי של הר הבית שער כניסה שנקרא 'שער שושן' על שם עיר הבירה של [[ממלכת פרס|מלכות פרס]] שאישרה את בניית בית המקדש השני. על פי [[התלמוד הבבלי]], שער זה היה מכוון כנגד [[קדש הקדשים]]. [[אשתורי הפרחי|רבי אשתורי הפרחי]] זיהה שער זה בשליש הדרומי של הכותל המזרחי. בפועל, כיום לא קיים זיהוי מבוסס כלשהו לשער זה בכותל המזרחי. יש הטוענים ששרידי השער כוסו במתכוון על ידי אחד הקברות של בית הקברות המוסלמי הצמוד לכותל המזרחי.

==חקר הר הבית==
אף שניתן להקדים את ההתייחסות לחקר הר הבית לרבנים שעסקו בנושא [[זיהוי מקום המקדש]], ובראשם [[אשתורי הפרחי|רבי אשתורי הפרחי]] ב[[המאה ה-14|מאה ה־14]], וה[[רדב"ז]] ב[[המאה ה-16|מאה ה־16]]. הרי שהם דנו בשאלות הלכתיות, והעניין הכמו־מדעי נדחק לפינה. תחילתו של החקר המדעי של הר הבית נעוצה ב[[המאה ה-19|מאה ה־19]].

===המאה ה־19===
האירופאי הראשון שהצליח לחדור להר הבית, לערוך מדידות ולפרסמן, היה הנוסע [[עלי ביי אל-עבאסי|עלי ביי אל־עבאסי]], שנולד בשם דומינגו באדיה אי לבליץ', אך התחזה לערבי ומוסלמי מלידה, והגיע למקום ב־[[1807]]. ספרו פורסם בשנת [[1816]].

בשלהי התקופה העות'מאנית, במחצית השנייה של [[המאה ה-19|המאה ה־19]], התיר לראשונה ה[[וקף|ווקף]] המוסלמי ביצוע עבודות חקר ומיפוי בהר הבית בידי חוקרים [[אירופה|אירופאיים]]. בהם היו [[צ'ארלס וילסון]], [[צ'ארלס וורן]], פירוטי ואחרים.

תרומה מיוחדת לחקר הר הבית ניתנה בסוף המאה ה־19 על ידי [[קונרד שיק]], שהיה [[מיסיון|מיסיונר]] [[גרמני]] תושב ירושלים שפעל בה רבות כ[[ארכאולוג]] וכ[[אדריכל]] מטעם העירייה. מתוקף תפקידו זכה לאמונו של הווקף וקיבל גישה חופשית למתחם הר הבית על [[מסגד]]יו, מרתפיו ומחילותיו, וערך רישום ומיפוי קפדני של האתר. לבקשת השלטונות העות'מאנים בנה דגם [[עץ (חומר גלם)|עץ]] של הר הבית ומבניו לצורך הצגתו בתערוכה בין-לאומית ב[[וינה|ווינה]] בשנת 1873, ובהמשך יצר דגמים רבים נוספים של המתחם, הן במתכונתו דאז והן במראהו כבימי [[בית המקדש]]. שיק סלל את הדרך לחוקרים אירופיים נוספים, כ[[צ'ארלס וורן]] הבריטי ו[[פליסיאן דה סוסי]] הצרפתי, לערוך בדיקות ולמפות את החלקים התת־קרקעיים בהר, אם כי זכות החפירה בהר עצמו נשללה מהם.

[[קובץ:A Brief Guide - Al-Haram Al-Sharif.PNG|שמאל|ממוזער|280px|קטע מהספר A Brief Guide To Al-Haram Al-Sharif מאת אמין אל־חוסייני (בהוצאת [[המועצה המוסלמית העליונה]]) משנת 1925, בו הוא מגדיר את הר הבית כמקום [[בית המקדש|המקדש]] ללא ספק]]

===המאה ה־20===
הראשון שזכה לערוך "[[חפירה ארכאולוגית]]" במתחם ההר עצמו היה [[שוד עתיקות|שודד העתיקות]] [[מונטגיו פארקר]], שיצא לחפש את אוצרותיו הגנוזים של שלמה המלך, ובעזרת [[שוחד]] שפיזר לאישים שונים, הצליח לחפור בהר הבית במשך תשעה ימים, בטרם התגלה. אולם כשנתגלה, הוא ברח בעוד המון זועם דולק בעקבותיו, ועוד באותו יום עלה על ספינה ב[[יפו]]. לא ידוע מה היו תגליותיו ומה לקח עמו.

ב[[רעידת האדמה בארץ ישראל (1927)|רעידת האדמה בשנת 1927]] נהרסו מבנים אחדים בהר הבית, ובהם גם אגף של מסגד אל־אקצא. בעקבות רעש זה נערכו שיפוצים נרחבים במבנה וביסודותיו. ראש [[מחלקת העתיקות המנדטורית]], [[רוברט ויליאם המילטון|רוברט המילטון]], הצליח להגיע להסכם עם הווקף על כך שיינתן לו לערוך מספר חתכים ברצפת המסגד ולתעד את שאר הבורות שנחפרו במסגרת השיפוצים. בחפירות אלו התבררו מספר עניינים הקשורים ב[[סטרטיגרפיה]] של המבנה, ונאספו חלקים הקשורים במבני המסגד השונים. אלה מוצגים ב[[מוזיאון רוקפלר]]. כמו כן, בתיעוד הבורות שחפר קבלן הווקף נתגלו שרידים ארכיטקטוניים שונים באתרם שלא פורסמו, ותיעוד אודותם נשאר רק בארכיון המחלקה המנדטורית. [[יצחק צויג|יצחק דבירה (צויג)]] פרסם ממצאים אלו בשנת 2008 (צויג 2008), ובהם כלולים: רצפת פסיפס ביזנטית מתחת לרצפת המסגד, [[מקווה טהרה]] מימי [[בית המקדש השני|הבית השני]] מתחת לחזית המסגד, מבני קמרונות (ככל הנראה מתקופת הבית השני) היושבים מתחת למסגד, ומנהרת סתרים חצובה בסלע אשר פיתחה מצוי בחלל השער הכפול ויורדת במקביל לכותל הדרומי.

חפירה נוספת נערכה ב־1947 על ידי ק' ג'ונס אשר חפר חתך קטן בסמוך למדרגות העולות לרחבה המוגבהת ממזרח. בחפירה זו לא נתגלו שרידים קדומים.

חפירה נוספת נערכה ב־1970 על ידי הווקף במטרה להקים בריכת חירום בסמוך לפינה הצפון מזרחית של המשטח המוגבה. חפירה זו התבצעה ללא פיקוח ארכאולוגי, והארכאולוג [[זאב ייבין]], שביקר במקום, ראה שנתגלתה בה קיר מסיבי קדום, ולאחר שבוע, כשהגיע למקום לתעד את הממצא, גילה שהקיר נעקר ממקומו. עניין זה הגיע לטיפולה הישיר של ראש הממשלה דאז, [[גולדה מאיר]], ונשמר בסוד כשמונה שנים, עד שפורסם על ידי חוקר הר הבית והמקדש, הפיזיקאי [[אשר קאופמן]].

ב־[[1989]] התפרסם ספרה של [[מרים רוזן-איילון|מרים רוזן־איילון]] "המבנים המוסלמיים הקדומים בהר־הבית: מחקר [[איקונוגרפיה|איקונוגרפי]]" (The early Islamic Monuments of al-Haram al-Sharif: an iconographic study). בספר נותנת רוזן־איילון אינטרפרטציה חדשה בניתוח המבנים והתכנון שלהם. היא בודקת את הקשר בין המבנים בהר הבית, המשמעות שלהם וההתפתחות שלהם. היא ממפה את הר הבית ב[[בית אומיה|תקופה האומאית]] ובודקת את היחס בין המבנים והשתקפותם בשטח. טענתה היא שדרך הקמתו של כל מבנה אינה מקרית והיא מעניקה לכך סיבות [[טופוגרפיה|טופוגרפיות]] ואיקונוגרפיות. אחת מהן היא שכיפת השלשלת נמצאת במרכז הר הבית, בנקודת ההצטלבות של הציר צפון־דרום־מזרח־מערב.

===המאה ה־21===
בשנת 2004 הארכאולוגים [[גבריאל ברקאי]] ו[[יצחק דבירה|יצחק צויג]] הקימו את [[פרויקט סינון עפר הר הבית]] שמטרתו לסנן כמויות עפר עצומות שנזרקו מהר הבית אל [[נחל קדרון]] במסגרת חפירה בלתי חוקית מול החזית של [[אורוות שלמה]] (ראה למעלה). הפרויקט מתקיים עד היום (2021) וצפוי להימשך עוד כ־5 שנים. הממצאים מפרויקט זה הם הממצאים הארכאולוגיים הראשונים שנתגלו מתחת למפלסו של הר־הבית ושנחשפו על ידי ארכאולוגים. מכיוון שהממצאים לא נתגלו באתרם, המשמעות המדעית שהחוקרים מייחסים להם דומה לזו של ממצאים המגיעים מסקר ארכאולוגי באתר שמעולם לא נחפר.

באוגוסט [[2007]] ערך ד"ר יובל ברוך, ארכאולוג מרחב ירושלים מ[[רשות העתיקות]], מספר בדיקות בהר הבית כחלק מהפיקוח על עבודות שיקום תשתיות החשמל, ובהן הוא מצא בין יתר הממצאים שרידים מ[[תקופת בית ראשון]] שהתגלו באתרם, על גבי מפלס של רצפת גיר מהודקת. החפירה נעשתה בחטף ובלילה תחת עינם הפקוחה של שומרי הווקף ובחסות משטרת הר הבית. חפירות בדיקה מצומצמות נוספות בחלקו הצפוני של הר הבית נערכו על ידי יובל ברוך בשנות 2008 ו־2009 ובהן נתגלו קטעי רצפת פסיפס.

===הרס עתיקות בהר הבית===
 
בנובמבר [[1999]] התפרסם מקרה של הרס עתיקות לצורך פתיחת כניסה ראשית ל[[מסגד]] חדש שהוקם שלא כחוק ב[[אורוות שלמה]]: נחפר בור ענק שנעשה ברובו תוך ארבעה ימים בשטח של כ־2,000 מ"ר ולעומק 12 מ', תוך שימוש ב[[ציוד מכני הנדסי|ציוד מכני כבד]] וללא כל פיקוח ארכאולוגי. כ־12,000 טון מילויים רוויי עתיקות הוצאו מהבור, תכולתם הועברה באמצעות למעלה מארבע מאות משאיות ונשפכה ב[[מטמנה|מזבלה]] העירונית ובמספר מקומות נוספים. מנכ"ל [[רשות העתיקות]] [[אמיר דרורי]] הגדיר אז את החפירה "פשע ארכאולוגי", ו[[היועץ המשפטי לממשלה]] [[אליקים רובינשטיין]] אמר שמדובר ב"בעיטה בהיסטוריה של העם היהודי". לימים, בעקבות [[פרויקט סינון עפר הר הבית]], התברר כי אפילו העפר שהושלך אוצר בקרבו אלפי ממצאים זעירים מתקופות רבות ומגוונות החל כבר מלפני כ־10,000 שנה. בין היתר הושלכו גם ממצאים כבדים, בהם [[עמוד]]ים ושברי [[שער (מבנה)|שער]] מפואר המתוארך ל[[ימי בית שני]]. מקרה זה היה ביטוי נוסף להתנהלות שיטתית של הרס, מחיקה והסתרה של סממנים וממצאים קדומים המעידים על היסטוריה יהודית במתחם הר הבית.

==ראו גם==
*[[מבני הר הבית]]
*[[כיפת הסלע]]
*[[מסגד אל-אקצא|מסגד אל־אקצא]]
*[[זיהוי מקום המקדש]]
*[[הוועד הציבורי למניעת הרס העתיקות בהר הבית]]
*[[כניסה להר הבית (הלכה)]]
*[[עליית יהודים להר הבית]]
*[[הסטטוס קוו בהר הבית]]



==לקריאה נוספת==
*
*[[מאיר בן-דב|מאיר בן־דב]], **חפירות הר־הבית, בצל הכתלים ולאור התגליות**, ירושלים 1982
*
*
*
*
*
*[[אלי שילר]] (עורך), "הר הבית ואתריו", [[אריאל (כתב עת)|**אריאל**]], 64–65, [[הוצאת אריאל]], 1989
*
*[[נדב שרגאי]], **הר המריבה: המאבק על הר הבית: יהודים ומוסלמים, דת ופוליטיקה**, ירושלים: [[כתר הוצאה לאור]], 1995.
*[[אילת מזר]], **המדריך השלם לחפירות הר הבית**, ירושלים 2000
*גדעון אבני ויוחנן (ג'ון) זליגמן, **הר הבית 1917–2001, תיעוד, מחקר ושמירת עתיקות**, ירושלים, תשס"א.
*[[דן בהט]], "מבט חדש על תולדות אורוות שלמה", **קדמוניות**, 122, תשס"ב, עמ' 125–130
*[[גבריאל ברקאי]] ויצחק צוויג, "אור חדש על הר הבית", **אריאל**, הוצאת אריאל, 175, 2006, עמ' 6–46
*גבריאל ברקאי, "תמורות בהר הבית בעשור האחרון", **אריאל**, הוצאת אריאל, 175, 2006, עמ' 47–53
*דותן גורן, "הערגה להר הבית בשלהי התקופה העות’מאנית", **אריאל**, הוצאת אריאל, 176, 2006, עמ’ 39–49
*מוטי ענברי, **פונדמנטליזם יהודי והר הבית**, הוצאת מאגנס, 2008.
*שרינה חן, בין פואטיקה לפוליטיקה – קבוצות יהודיות בנות זמננו הפועלות להקמת בית המקדש השלישי, [[עבודת מחקר]] לשם קבלת תואר דוקטור, האוניברסיטה העברית 2008.
*דותן גורן, "נוכחות יהודית בהר הבית בטרם מדינה 1840–1948", **מחקרי יהודה ושומרון**, קובץ כ"ג, 2014, עמ' 235–254
*שרינה חן, **'במהרה בימינו...': תמורות ביחסו של הציבור הדתי־לאומי להר הבית**, הוצאת [[מכון בן-גוריון לחקר ישראל והציונות]], 2017.
*[[ארנון סגל]], **הבית** (העבר, ההווה, והעתיד של המקום הקדוש בעולם), הוצאת סלע מאיר, 2021.

==קישורים חיצוניים==

* **האתר הרשמי של מדינת ישראל למורשת ישראל בהר הבית**
*
* 
* 
* רחל עזריה-פרנקל, **היבטים שונים על הר הבית**, מרכז המחקר והמידע של הכנסת, 2002
* שירי ספקטור־בן ארי, **עליית יהודים להר הבית**, מרכז המחקר והמידע של הכנסת, 2014
* 
* [https://www.youtube.com/watch?v=h3W9iX0SnCo Untold Archaeology of the Temple Mount – Rare Footage by Sergio & Rhoda]

;ספרות תורנית
* 
*[[אלחנן אייבשיץ]], [http://www.daat.ac.il/daat/kitveyet/sinay/homat-4.htm חומת הר הבית בבניין הורדוס], אתר [[דעת (אתר אינטרנט)|דעת]].
*
;מחקרים בארכאולוגיה
* יובל ברוך, רוני רייך ודבורה סנדהאוס, [https://www.academia.edu/32406361/The_Temple_Mount_Results_of_the_Archaeological_Investigation_of_the_Past_Decade הר הבית: תוצאות החקירה הארכאולוגית בעשור האחרון], בתוך קובץ המחקרים חידושים בארכאולוגיה של ירושלים וסביבותיה, אוקטובר 2016, עמ' 33–54
* יובל ברוך, ליסה שריידר וליאת אייזנקוט, [https://www.academia.edu/32556873/the_Virtual_model_of_the_Umayyad_building_near_the_Temple_mount_Jerusalem_el-Quds_archaeological_and_historical_interpretation_Heb._ הדגם הווירטואלי של המבנים האומיים שלרגלי הר הבית וסביבתם: הפרשנות הארכאולוגית וההיסטורית], בתוך קובץ המחקרים חידושים בארכאולוגיה של ירושלים וסביבותיה, 2007, עמ' 116–128
*יצחק צויג, [https://web.archive.org/web/20120112225130/http://www.echad.info/articles/newds.pdf מידע חדש מחפירות שונות בהר־הבית במאה השנים האחרונות], **חידושים בחקר ירושלים**, יד (תשסט), (2008), עמ' 293–355
*יצחק צויג, [https://web.archive.org/web/20111006042544/http://www.echad.info/articles/makorrishon-9-av-5765.htm כי רצו עבדיך את אבניה – דין וחשבון על ההרס הארכאולוגי המתמש בהר הבית תחת שלטון מדינת ישראל], [[מקור ראשון]], ט' באב (תשסה), 2005
*גבריאל ברקאי ויצחק צוויג, [https://web.archive.org/web/20120118201427/http://www.echad.info/articles/centaur.pdf תבליט רומי של קנטאור מהר הבית], **חידושים בחקר ירושלים**, טו (תשע), עמ' 213–217
*גבריאל ברקאי ויצחק צוויג, [https://web.archive.org/web/20070812093243/http://www.zachi.info/bait/TMsifting1.pdf פרויקט סינון עפר מהר־הבית – דו"ח ראשוני], **חידושים בחקר ירושלים** 11, (2009), עמ' 213–237
*גבריאל ברקאי ויצחק צוויג, [https://web.archive.org/web/20091211013104/http://www.echad.info/sifting/reports/second_pri_report.pdf חידושים במפעל סינון העפר מהר הבית – דו"ח מוקדם שני], בתוך: [[אייל מירון]] (עורך), **מחקרי עיר דוד וירושלים הקדומה**, דברי הכנס השמיני, תשס"ז, עמ' 27–68
*[[מעוז עזריהו]] ו[[יצחק רייטר]], **גאו־פוליטיקה של יצירת פנתיאון: קבורתו של מוחמד עלי באל־חרם אל־שריף/הר הבית**, [[מכון ירושלים למחקרי מדיניות|מכון ירושלים לחקר ישראל]], 2015
*[http://tmsifting.org פרויקט סינון העפר מהר הבית]
*[https://mountofolives.co.il/he/הר-הבית/ ממצאים מהר הבית], באתר עיר דוד
;
;היסטוריה
;* ד"ר דוד שפירא, [https://youtu.be/cXEE03-MGnA?si=H8eZdoJkr1sw1RJj מה בנה שלמה על הר הבית?], עם [[אלכס צייטלין]] 
;*[[יצחק רייטר]] (עורך), [http://jiis.org.il/.upload/ribon.pdf ריבונות והאדם האל: קדושה ומרכזיות פוליטית בהר הבית], [[מכון ירושלים לחקר ישראל]], 2001.
;*יצחק רייטר, [https://jerusaleminstitute.org.il/publications/סטטוס-קוו-בתהליכי-שינוי-מאבקי-שליטה-בה/ סטטוס־קוו בתהליכי שינוי: מאבקי שליטה בהר הבית], [[מכון ירושלים למחקרי מדיניות|מכון ירושלים לחקר ישראל]], 2016.
;*[[אמנון רמון]], [https://jerusaleminstitute.org.il/publications/יחס-הר-הבית/ יחסם של מדינת ישראל והציבור היהודי לגווניו להר הבית (1967–1996)], **מכון ירושלים לחקר ישראל, 1997.'''
;כתבות שונות
* 
*תקופת האבן – מסה של אסף ענברי על הר הבית
*
*אלי אשד, הר הבית הווירטואלי
*תמונות של הר הבית
*אתר הבית של מכון המקדש
*אתר הבית של תנועת נאמני הר הבית (אנגלית)
*על הר הבית – חרם אל שריף: השקפות יהודיות והשקפות מוסלמיות
*אתר ההרס הארכאולוגי בהר הבית (אינו פעיל מאוגוסט 2009)
*דו"חות ארכאולוגיים שונים אודות התעלה שחפר הוואקף בחודשים יולי־אוגוסט 2007
*
*
*דותן גורן, נוכחות יהודית בהר הבית 1840–1948, באתר YouTube
*דותן גורן, העלייה להר הבית ולמקום המקדש בטרם מדינה, באתר e-mago
*
*
*דותן גורן, לעלות בהר, באתר סגולה
* נח זבולוני, קורבנות על הר הבית, דבר
*
*
*
*כתבות ומאמרים על הר הבית, מתוך בלוג "הספרנים באתר הספרייה הלאומית.
*

## הערות שוליים

*
קטגוריה:ערכים שבהם תבנית בריטניקה אינה מתאימה
בית, הר ה
קטגוריה:הרים במקרא
קטגוריה:ירושלים
קטגוריה:אתרי עלייה לרגל (יהדות)
קטגוריה:אתרי עלייה לרגל (אסלאם)
קטגוריה:העיר העתיקה
קטגוריה:בית המקדש
קטגוריה:מבנים עתיקים
קטגוריה:הרים מקודשים
קטגוריה:מקומות שהונצחו בשטרות כסף ישראליים